ДОИМ АЙБЛАНУВЧИ ЭМАС, БАЪЗАН ЖАБРЛАНУВЧИ ҲАМ АЙБДОР — OLMALIQ HAYOTI\nВақт ўтгани сари нафақат ватанимизда, балки бутун дунё бўйлаб содир этиладиган жиноятларнинг янги кўринишлари ва хусусиятлари, жиноят содир этган шахснинг тавсифи, унинг жиноят содир этиш сабаби ва жиноят содир этилишига имкон берган шарт-шароитлар пайдо бўлмоқда ва айрим ҳолларда жиноят қурбонларининг ҳам жиноят содир этилишидаги иштирокини айтиб ўтиш лозим. Айрим жабрланувчи шахсларнинг шундай хусусиятларига қуйидагиларни мисол тариқасида келтиришимиз мумкин:\n• с а л б и й хулқ-атвори;\n• ғайри-ижтимоий хатти-ҳаракатлари;\n• ў з — ў з и н и жисмонан ҳимоя қила олмаслиги;\n• жиноят содир этиши мумкин бўлган шахсни қасддан жиғига тегиши (уни камситиши, шаъни ва қадр-қимматига салбий таъсир қилувчи ҳаракатлар қилиши, унга нисбатан менсимаган ҳолда, яъни ўзини ундан устунроқ қўйиб муносабатга киришиши);\n• ҳуқуқбузарлик жабрланувчиларининг ўз вақтида тегишли орган ва муассасаларга мурожаат қилмаслиги.\nЮқорида кўрсатиб ўтилган жабрланувчи шахсиятига тегишли хусусиятлар қандай қилиб жиноят содир этилишига олиб келиши мумкин, деган савол туғилиши табиийдир. Жабрланувчининг жиноят қурбони бўлишига олиб келиши мумкин бўлган ҳаракатларига ушбу ҳолатни мисол сифатида келтирамиз. Фуқаро А. 10-синф ўқувчиси. А. мунтазам равишда спорт билан шуғулланади, бақувват тана тузилишига эга. Ўзининг жисмоний жиҳатдан ўз тенгдошларидан кучлироқ эканлиги сабабли мунтазам равишда ўз синфдошларининг жиғига тегади, уларни менсимасдан муомала қилади, тез- тез кўчада жанжаллашиб туради. Доимий равишда унинг тазйиғидан азият чекаётган фуқаро К. фуқаро А. билан тез-тез жанжаллашганлиги сабабли кўп маротаба уйига кўзи кўкарган, қўллари шилинган ҳолда келади. Фуқаро К.нинг ота-онаси ушбу ҳолатларга “йигитчиликда бўлиб туради, эркак киши шўх бўлади”, каби сўзлар билан баҳо беришади. Бир куни фуқаро К. яна кўзи кўкарган, кийимлари йиртилган ва ифлос ҳолатда уйига кириб келади. Кейинги куни ҳеч кимга билдирмасдан уйидан ошхона пичоғини олиб чиқиб кетади ва фуқаро А.нинг орқа томонидан бориб пичоқни фуқаро А. қорнининг орқа томонига санчади.\nМазкур ғайриижтимоий ҳолатда ким айбдор деб ўйлайсизлар? Криминолог олимларнинг фикрича, ушбу ҳолатга биринчи навбатда фуқаро А. ўзининг салбий хулқ атвори, атрофидагиларни менсимаслиги ва уларга нисбатан доимий равишда тазйиқ ўтказиши сабаб бўлган. Кейинги навбатда фуқаро К.нинг жинояти эса ўзига нисбатан тазйиқ ўтказилаётганлиги ҳақида ҳеч кимга мурожаат қилмаганлиги, фуқаро К. ота-онасининг ўз фарзандларига нисбатан эътиборсиз қарашлари оқибатида келиб чиққан.\nСизларнинг фикрингизча ушбу жиноят содир этилишига қандай ҳолатлар сабабчи бўлди, мазкур ҳолатда ким айбдор, ким асл жабрланувчи? Мазкур ҳолатга ўхшаш мисолларни ҳозирги жамиятимиздан кўплаб топишимиз мумкин. Ушбу жавобгарлик чоралари билан биргаликда уларга нисбатан якка тартибдаги ва виктимологик профилактик чора-тадбирлар қўлланилиши Ўзбекистон Республикасининг “Ҳуқуқбузарликлар профилактикаси тўғрисида”ги Қонуннинг 44-моддасида кўрсатиб ўтилган. Шу боис, бу каби жиноятларнинг олдини олишда ўзини-ўзи бошқариш органлари ва бошқа давлат органлари ва муассасалари томонидан кенг жамоатчиликка тушунтириб борилиши мақсадга мувофиқ.\nАкадемияси Ҳуқуқбузарликлар профилактикаси фаолияти\nмутахассислиги 3-ўқув курси 9-гуруҳ курсанти.


Саратон (Рак) — ҳаёт синовлари - Уч илдиз\nby Тўлқин Эшбек · 26.03.2019\nБошидан ўтказган – табиб, деган ҳикмат бежиз айтилмаган.\nСаратон (Рак) дардига ким, қачон, қай тариқа чалиниб қолишини билмай қолар экан. Шукрки, инсонларни бу дарддан халос этиш учун шифокорлар, соҳа мутахассислари муттасил изланишлар олиб боришмоқда ва албатта, муайян ютуқларга ҳам эришилмоқда.\nБу дарддан сесканманг, билъакс, бошидан ўтказганларнинг сўзларига қулоқ солсангиз, ўзингиз учун кўп фойдали фикрларга эга бўласиз. Яъни, ўша дарддан йироқ юришингиз учун ўзингизга керакли маълумотларни олишингиз мумкин. Қуйида турли манбалардан олиниб, эътиборингизга ҳавола этилаётган мақолаларни эътибор билан ўқисангиз, ўша дардлардан йироқроқ юришингиз учун ўзига хос тавсияларга эга бўласиз.\nЭнди ўзимизнинг гаплардан гурунглашайлик.\nТошкентдаги (Беруний метросидан сал нарида жойлашган) республика ихтисослаштирилган Онкология ва радиология илмий-амалий тиббий маркази – жонга жон бахш этгувчи маскан экан. Шу сиҳатгоҳга бош суқуб кўрган куним бир ҳолдан жуда таажжубландим; метро бекатларида йўловчилар эрталаб ё кечки пайт қанчалик тирбанд бўлса, бу ердаги беморлар ҳам ундан кам эмас-а…\nБундан ҳам антиқа ҳол шуки, кўча-кўйда, маҳалламизда таниш-нотаниш қанча одам билан ҳамсуҳбат бўлмайин, ўша касаллик ҳақида сўз очсам, ё ўзи, ёки бошқа бирор яқин кишиси бу дарддан қандоқ азият чеккани ва жонга жон шифокорлардан қандоқ даво топгани ҳақида эшитиб ҳайратга тушаман.\nНаҳотки, ўзим отдек гижинглаб юрган пайтларим бу дарддан шунча киши азият чекишини ҳатто сезмаган бўлсам… Қўрққанга қўш кўринар, деганларидек, балки улар кўзимга жуда кўпдек кўринаётгандир… Уни мутлақо ҳис этамаган пайтларим чиндан ҳам бундай беморлар анча-мунча эканини билмагандирман. Тани бошқа – дард билмас, дегани шу-да…\nХудога шукр, жамиятимизда соғлом кишилар кўп! Бироқ, дардини ичига ютиб юрган, асло нолимайдиган иродали одамларни ҳам тушуниш қанчалик зарур эканлигини ҳис этдим.\nЖарроҳлик операциясидан кейин ноёб дорилар ичишга тўғри келаркан. Бу дорилар таъсирини билиш, ташхис қўйдириш учун шифокор кўригига келиш керак. Қачон бу кўрикка келсангиз узундан-узун навбатда туришга тўғри келади. Табиийки, вақт ўтиши учун ўзингизни овутиб, навбатда турганлар билан суҳбат қиласиз. Шундай суҳбатда бир қизнинг гаплари эътиборимни тортди:\n– Онам шу дард туфайли 1-гуруҳ ногирони бўлиб қолган,– деди у умид билан.– Президентимиз халқ билан мулоқот орқали оиламиз аҳволидан хабар топгач, 3 хонали уй ҳадя қилди. Бу онажонимнинг руҳиятига яхши таъсир қилиб, анча соғая бошлади!\nДардига даво топаётганлар билан суҳбатлашсангиз, мамлакатимизда бу дардга қарши жиддий кураш давом этаётгани, замонавий шифохоналар бунёд этилаётгани, энг ривожланган давлатлардан шу касалликни тўғри аниқлаб бера оладиган ноёб жиҳозлар келтирилаётгани ва ишга тушурилаётгани ҳақида кўп янгиликлардан бохабар бўласиз.\nРеспублика ихтисослаштирилган Онкология ва радиология илмий-амалий тиббий маркази онкоуралогия бўлими шифокори, тиббиёт фанлари номзоди, доцент Нодир Раҳимов яқинда шу соҳада навбатдаги диссертациясини муваффақиятли ёқлаб, фан доктори илмий даражасини қўлга киритди. Унинг бу ютуғидан кўпроқ беморлар хурсанд. Негаки, чинакам инсонпарвар, ширин сўз, теран фикрли бу фан доктори дардингизга қанча шифо топса, шунча яхши-да!\nТажрибали врач Нодир Раҳимовнинг сўзларини тинглаган бемор бир зумда ўша дардидан холос бўлгандек ҳис этади ўзини. Тиббиёт соҳаси билан бир қаторда адабиётни ҳам яхши билган шифокорнинг айтишича, машҳур рус ёзувчиси Александр Исаевич Солженицин (1918-2008) ҳам бир пайтлар айнан саратон касалига дучор бўлиб, Тошкентда, мана шу шифохонада даволанган экан. Буюк адиб шу тариқа 1963-1966 йилларда “Раковый корпус” қиссасини яратган!\n– Шунча дардни мардона енгиб, ўлмас асарлари билан жаҳон адабиётида ёрқин из қолдирган матонатли адиб кам эмас – 90 баҳорни кўришга муваффақ бўлганини барча беморларга ибрат қилиб кўрсатгим келади,– дейди шифокор ҳар бир беморга далда бериб.– Бу дардга чалинганлар асло тушкунликка тушмасдан, шифокор кўрсатмаларига қатъий амал қилса, узоқ умр кўриши мумкин, албатта.\nБир мушоҳада, ёзувчи Солженицин даволанган пайтдан буён ўтган давр мобайнида тиббиётимиз қанчалик ривожланди! Юртимиз мустақилликка эришганидан буён қанча тараққий этган давлатлардан энг замонавий жиҳозлар келтирилди, шифокорларимизнинг малакалари шунга яраша қанчалик ошди! Демак, бугунги замонавий тиббиётимизга умид билан қараб, яшашга интилиш ва яна интилавериш лозим!\nРеспублика ихтисослаштирилган Онкология ва радиология илмий-амалий тиббий маркази Тошкент шаҳар филиалида шу тоифадаги беморлар учун яратилган қулайликларни кўриб, енгил тортасиз. Бу масканда ҳам эрта-ю кеч дардига даво истаб келаётганларнинг кети узилмайди.\nМазкур шифохонага қарашли поликлиникада тажрибали шифокор Шерали Юсупов ҳам беморлар қалбига йўл топишда тиббиёт фанлари доктори Нодир Раҳимовдан қолишмайди. У ҳар бир бемор билан суҳбатлашар экан, касби кори ва дунёқарашидан келиб чиққан ҳолда жўяли, ғоят сермазмун сўзлари билан қалбини забт этаверади. Беморнинг қалбига ёрқин йўл топиб, унга гўзал ҳаёт бахш этаётгандек таассурот қолдираверади.\n– Касал эканман, дея тушкунликка тушган одамнинг тузалиши жуда қийин кечади,– дейди тажрибали шифокор.– Беморнинг биринчи табиби – унинг ўзи ҳисобланади. Қай бир бемор аввало ҳаётга умид билан боқиб, мен соғломман, бу арзимас дардни енгишга қодирман, деган ирода билан яшаса ва келажак сари умид билан интилса, албатта узоқ яшаш бахтига мушарраф бўлаверади.\nБу бетакрор шифокорларни ҳақли равишда буюк ҳаким Абу Али ибн Сино издошлари, муносиб ворислари, дегинг келади. Шундай ажойиб шифокорлар бор экан, саратон балоси даф бўлаверишига умид қилса бўлади.\nСуҳбат ўз йўлига, албатта.\nҚадрдон замондошларимиз, азиз дўстларимизнинг бу дардга ҳеч қачон гирифтор бўлмасликларини яратганнинг ўзидан тилаган ҳолда бир-иккита фикримизни баён этмоқчимиз.\nБиринчиси, вақти-вақти билан ўзингизни текширтириб, тиббий кўрикдан ўтиб туринг. Худо сақласин, мабодо, шунақа дардга чалинган бўлсангиз, вақтлироқ олдини олиш имкониятлар бор экан!\nИккинчиси, қуйида тақдим этилган мақола-ю маълумотномаларни эътибор билан ўқиб чиқинг ва шифокорлар, мутхассислар тавсияларига амал қилинг.\nЖонингиз соғ, бошингиз омон бўлсин, азизлар!\nСаратон (Рак) ҳақида ҳамма билиш керак бўлган фактлар\nPosted on May 13, 2018 AuthorShohruhMirzo 0\nСаратон ҳақида гапирадиган бўлсак, у анчадан бери ер юзида тарқалган касалликлар ичида 2-ўринни эгаллаб турибди. Бу хавфли ва кўпинча ўлимга олиб келадиган дард. Ҳозиргача ҳам қийинчилик билан даволанади, охирги босқичларида эса умуман давосиз. Бу дард ҳақида ҳамма билиши керак бўлган фактлар.\nСаратон турлари тўғрисида билмоқчи бўлсангиз бу ерда тўлиқ маълумот\nСаратон ҳақида фактлар\n1. 50 % саратон касалликларини олдин олиш мумкин.\nСаратон касалликлари олиб келган ўлимларни деярли ярмини олдини олиш мумкин эди. Фақат 2015-йилнинг ўзида саратондан 1.6 млн киши вафот этди. Эрта ташхис қўйилганда уларнинг ярмини ҳаёти сақлаб қолинган бўларди.\n2. Ном битта – саратон (рак), касалликлар эса жуда кўп.\nКим нима деяверсин, лекин ҳақиқатдан ҳам 90% ҳолатда ўпка саратони сабабчиси чекиш бўлиб чиқади. Тўғри чекмайдиган одамлар ҳам касалланиши мумкин, фақат чекувчиларга нисбатан анча кам эҳтимол билан. Чекишни ташлаганига 10 йиллар бўлган бўлса ҳам, дард 55-60 ёшли инсонларга кўпинча ёшлик ҳатоларини эслатиб қўяди.\nУйқусизлик тўғри ичак саратони билан касалланиш эҳтимолини анчагина оширади. Ундан ташқари изланишлар кўрсатишича тунги навбатчиликда ишлаётган одамларда саратон билан оғриш даражаси юқорироқ бўлар экан.\n6. Ҳаттоки боллалар ҳам саратон билан оғрийдилар.\nҲозир бу билан ҳеч кимни ҳайрон қолдира олмайсан, лекин илгари болалар саратон билан жуда кам касалланар эдилар. АҚШдаги маълумотларига қараганда ҳар куни 40 га яқин болага ёмон ўсма ташхиси қўйилади. Бунга сабаб экологик ўзгаришлар. Болалар она қорнидаёқ пестидсидлар ва озиқ-овқат таркибидаги консервантлар, қўшимчалар билан заҳарланиб келмоқда.\n7. Ривожланган давлатларда саратон кўпроқ тарқалган.\nБунга сабаб шаҳарлар аҳолисининг ҳаёт тарзи ва экологик бузулишлар. Бугуннга келиб саратон йилига сил ва ОИТС дан ҳам кўпроқ инсон ўлимига сабабчи бўлмоқда. Дунйодаги ҳар 8 та ўлимдан биттаси саратон ҳақида эслашга мажбур қилмоқда.\nКўкрак билан эмизишдан бош тортиш.\nКеч фарзандли бўлиш ва камфарзандлилик.\nСаратон касаллиги турлари, кўп учрайдиган кўринишлари\nОддий одам учун бу дард ўлим ҳукми билан баробар. Лекин аслида саратон касаллиги турлари жуда ҳам хилма-хил бўлади. Унинг бази турлари осонликда аниқланади ва самарали даволанади. Касаллик тўғрисида кўпроқ билмоқчи бўлсангиз, у ҳақида ҳамма билиши керак бўлган фактлар ҳақида ўқинг.\nСаратон касаллиги турлари\nСаратоннинг энг кўп учрайдиган кўринишлари\nКўкрак бези саратони, ҳаммасини эрта ташхис халқ қилади\nТўғри Ичак ўсимтаси\nЛимфома – саратон касаллиги турлари ичида энг мураккаби\nЎпка саратони шафқатсиз\nПростата бези ўсмаси.\nҚалқонсимон без ўсмаси деярли безарар.\nҚон саратони – Лейкоз, оқ қон.\nСийдик пуфаги ўсимтаси\nТиббиёт фанида онкологик касалликлар қайси аъзоларда учрашига қараб гуруҳларга бўлинади. Умуман олганда саратон деб фақат эпителий ҳужайрларда учрайдиган ўсмаларга айтилади. Хавфли ўсмаларнинг бошқа турлари масалан мушаклар ҳамда суякларда учрайдиганларига саркомалар деб аталади. Лимфомалар эса лимфа тугунларини шикастлайди.\nЎсма 2 хил бўлиши мумкин яхши ҳамда ёмон. Яхшилари барқарор, ўзгармайди атрофи ўзи ўсиб чиққан тўқима билан қопланган. Энг мухими кўпайиб организм бўйлаб тақалмайди, улар хавфсиз. Ёмон ўсмалар эса кўпайиб атрофдаги тўқималарни эгаллаб олади, метастазлар (бўлакларга бўлиниб тарқалиш) беради. Улар ўта хавфли.\nБугунги кунга келиб касалликнинг 10 та тури энг кўп учрайди. Шулардан 8 таси одам аъзоларини, 2 таси эса қон ва лимфа аъзолар тизимини шикастлайди. Улар қуйидагилар.\nБутун жаҳон соғлиқни сақлаш ташкилоти маълумотларига кўра ҳар йили 1.5 миллион аёлларга бу диагноз қўйилади. Ўтган асрларда асосан қари ёшдаги аёллар оғриган бўлса, эндиликда борган ёш аёллар ҳам бу дардга чалинмоқда. Бу қўрқинчили дард лекин давоси бор, қанча эрта ташхис қўйилса шунча яхши.\nКўкрак бези ўсмаси келиб чиқиш сабаби шифокорларга ҳозирча номаълум. Экология ва ирсият муҳим роль ўйнаши аниқланган. Қишлоқ аёллари шаҳар аёлларига нисбатан 30% камроқ касалланади.\nСаратон 4 босқичда боради. Агар касаллик 1-босқичда аниқланса 5-йил ичида яшаб қолиш имконияти 94%, 2-босқичда аниқланса 79%. 4-босқичда аниқланган ўсмани деярли даволашнинг иложи йўқ, бунда шифокор фақат бемор аҳволини енгиллаштиришга ҳаракат қилади. Касалликни ўз вақтида аниқлаш, унинг аломатларини олдиндан пайқаб мутахассисга мурожаат қилиш инсон ҳаётини сақлаб қолади.\nРакни даволашда 5 йил давомида яшаб қолиш кўрсаткичи деган тушунча кенг ишлатилади. Бу кўрсаткич қанча юқори бўлса, шунча тузалиб кетиш эҳтимоли юқори бўлади.\nЖарроҳлик йўли билан. Бу даволлашнинг асосий усулларидан бири. Ўсманинг ўчамларига қараб кўкрак бези сақлаб қолиниш ёки бутунлай олиб ташланиши мумкин. Буни даволовчи шифокор ҳалқ қилади.\nКимётерапия. Ҳар хил кимёвий дорилар қўлланилади. Кўпинча операциядан олдин ёрдамчи восита ёки жарроҳликдан сўнг касаллик қайталамаслиги учун ишлатилади. Одатда 3-6 ой мобайнида қўлланилади. Ниҳоятда организмга заҳарли таъсир кўрсатади. Қон ҳосил бўлиш, иммунитет жараёнларини бузулишига, соч, қош-киприкларни тўкилишига оиб келади.\nРадиотерапия ёки нур терапияси. Бу усулда ўсимта кучли рентген апаратига ўхшаш асбоблар борқали нурлантирилади. Бу ёрдамчи усул дард қайталамаслиги учун жарроҳликдан сўнг ёки олдин операцияга тайёрлаш учун тайинланади. Кимётерапиядан фарқи унчалик заҳарли эмас, лекин мураккаб ҳар доим ҳам тайинлаб бўлмайдиган усул.\nҲар йили касалликнинг бу тури билан 190000 киши оғрийди, 90000 дан кўпроқ киши ўлим топади. Узоқ муддатгача кимётерапия препаратларига таъсирчан эмас деб хисоблаб келинган. Хозирда тадқиқотчилар борган сари даволашда яхши натижаларга эришиб келмоқда. Ўсма 1-босқичда аниқланса ҳар 10 та бемордан 9 таси яшаб кетади. Охирги 4-босқичда аниқланган ўсмани эса енгиб бўлмайди.\nИчакни шикастлайдиган саратон турлари ичида бу ўсмалар ўзини узоқ муддат 20-25 йил ўсишига кўра бошқалардан ажралиб туради. Баъзида янги хавфли хосилалар полиплардан ривожланади. Полиплар тўқималарнинг шиллиқ қаватлари устидан аномал ўсиб кетишидир. Улар деярли ҳар 2 та одамдан биттасида бор. Лекин кўпчилик уларга эътибор бермайди. Полипларнинг 10 % камроғи хавфли ўсмаларга айланди.\nПолиплар ҳақида тўлиқроқ ўқимоқчи бўлсангиз, бу ерда.\nЛимфа тугунлари организмда ҳар хил чиқиндилардан, айниқса вирус бактериялардан тозаловчи фильтр вазифасини бажаради. Улар овал формада бўлиб, бутун организм бўйлаб жойлашган. Лимфа тугунлари лимфа томирлари билан бирлашиб мураккаб тизим ҳосил қилади. Лимфома ҳам мураккаб касаллик, турли туман кўринсиҳларга эга. Уларнинг ичида Ходжкин ва Неходджкин лимфомалари айниқса хавфли.\nСаратон касаллиги турлари ичида инсоннинг энг бешафқат қотили. Асосий сабаби тамаки махсулотларини чекиш ҳисобланади. Кўпроқ 55-60 ёшдаги одамларда учрайди. Ўпка мураккаб тузилгани ва ўсма тез ривожланганлиги сабабли эрта ташхис қўйиш қийин. Охирги босқичларида эса аллақачон ҳаммаси кеч бўлади. 2010-йилнинг ўзида 175000 дан зиёд одам умрига зомин бўлган.\nАгар касаллик эрта аниқланса, ўсма бездан ташқарига чиқмаган бўлса 95% ҳолларда муваффақиятли даволанади. Лекин ўсманинг хавфли томони белгиларсиз узоқ муддат кечиши. Катта ёшдаги эркаклар тез-тез уролог кўринишидан ўтиб туриш керак. Ундан ташқари бовул қилишга кўп чиқиш, сийдик ва спермада қон бўлганда тезда шифокор мурожат қилиш зарур.\nБу турдаги ўсмалар яхши ҳамда нисбатан осон даволанади. Кўпинча уни томоқда шиш пайдо бўлганда ёки беморнинг ютишга қийналаётганлиги тўғрисидаги шикоятидан сўнг аниқланади. 95 % ҳолатда ўсма атрофдаги тўқималарга хавф солмайди. Фақатгина 5 % ҳолларда тажавузкор, ёмон ўсимталар учрайди.\nОқ қон икки хил формада учрайди.\nЎткир ва тез тарқалувчи.\nСурункали секин тарқалувчи.\nСурункали формалари тўғри даволанса касалликни назоратга олиш мумкин. Касалликнинг бундай формасига йўлииқан беморлар шифокорлар ёрдами билан 10 йиллар мобайнида яшаш имкониятига эга. Ҳозирги кунда жуда кўп беморлар сурункали лейкозга қарши курашиб яшаб келмоқда.\nСийдикдаги қон сийдик пуфаги саратони асосий ва биринчи симптоми. Кўпроқ эркакларда учрайди. Пайдо бўлишига асосий сабаб сийдик таркибидаги заҳарли моддалар, сийдик қопи деворини емиради. Сийдикка заҳарли моддалар тамаки маҳсулотларидан, автомобиль газларидан ўтиш мумкин. Янги ишлаб чиқарилган препаратлар анча самарали таъсир кўрсатмоқда.\nСаратон касаллиги турлари ичида тери меланомаси алоҳида аҳамиятга эга чунки, беморнинг ўзи теридаги ўзгаришлаарнинг олдиндан пайқаб қолиш мумкин. Айниқса холларга, терининг ранги тасодифан ўзгарган соҳаларга эътибор бериш керак.\nҚуйидаги белгиларга эътибор бериш лозим.\nАссиметрия (холнинг бир бўлаги иккинчи бўлагига тўғри келмайди)\nХолнинг четлари но текис\nАлоҳида олинган холнинг ранги бошқа холлар рангидан фарқ қилади.\nДиаметри 6 мм дан катта.\nТери ўсмалари ичида меланомлар тез ўсишига кўра хавфли.\nОнкология кундан-кунга ривожланиб бормоқда, шунга яраша даволаш усуллари ҳам такомиллашябди. Ҳозирги кунда саратон илгаригидек умидсиз, тузалиб кетишга имкониятсиз дард эмас.\nАмерикалик олимлар АҚШдаги ёшлар орасида саратон касаллигига чалиниш ҳолатлари кескин ўсганини аниқладилар. Салбий эпидемиологик вазият асосий сабаби семизликнинг тарқалишидир, дейилади MedicalXpress’даги матбуот учун хабарномада.\nТадқиқотчиларнинг аниқлашича, 1995 йилдан 2015 йилгача бўлган даврда 50 ёшгача бўлган аёллар ва эркаклар орасида кўпинча ортиқча вазн хавф омили бўладиган салбий ўсимталар кўпроқ пайдо бўла бошлаган. Шу билан бирга, кичикроқ ёш касалланишнинг нисбатан юқори даражаси билан боғлиқ бўлган. 45-49 ёшдаги кишиларда жигар саратони билан касалланиш эҳтимоли кўриб чиқилаётган даврнинг ҳар бир йили учун бир фоизга ошди, 30-34 ёш ва 25-29 ёшга етганлар учун эса бу кўрсаткич мос равишда икки ҳамда тўрт баробарга кўпайган.\nБундан ташқари, энг ёш миллениаллар орасида семизлик билан боғлиқ бошқа турдаги саратондан азият чекиш барча ёшдагилар орасида ҳам юқори бўлган. Буйрак саратони билан касалланган беморларнинг сони 6,23 фоизга, ўт пуфаги саратони — 3,71 фоизга, қовуқ саратони — 3,35 фоизга ва ичак саратони — 2,41 фоизга ўсди.\nОлимлар сўзларига кўра, семизлик салбий ўсимталар пайдо бўлишининг энг осонлик билан олдини олиш мумкин бўлган сабаб ҳисобланади. АҚШда 12 та саратон ҳолатидан тахминан биттаси ортиқча вазнга алоқадор, Буюк Британияда эса — 20тадан биттаси. Шу билан бирга, АҚШнинг 20-49 ёшдаги фуқаролари ярмидан кўпи мева, сабзавотлар ва дуккакли маҳсулотларни кам ейишади ҳамда фастфуд, ширин ичимликлар ва тузни кўп истеъмол қилишади.\nAспирин қабул қилиш саратонга чалиниш хавфини камайтириши аниқлади\n05.09.2018 | Тиббиёт | 2776\nЯрим йил мобайнида мунтазам равишда кичик дозаларда аспирин қабул қилиш саратонга чалиниш хавфини сезиларли даражада, унинг баъзи турларини хавфини эса 50 фоизга камайтиради. Бу ҳақда Хитойнинг Гонконг университети ўтказган тадқиқотларга асосланиб BBC хабар бермоқда.\nУзоқ йиллар мобайнида ўтказилган тадқиқотларга 600 минг киши жалб этилди. Текширувлар эса аспирин айниқса ҳазм қилиш тизимида учрайдиган онкологик касалликларида самарали эканлигини кўрсатди. Мазкур медикаментни қабул қилиш натижасида жигар ва қизилўнгач саратонига чалиниш эҳтимоли 47 фоизга, ошқозон саратонига чалиниш эҳтимоли 38 фоизга, ошқозон ости бези саратони хавфи 34 фоизга, тўгри ва йўғон ичак саратонига чалиниш эҳтимоли 24 фоизга камайган.\n«Узоқ муддат давомида ҳар куни 80 миллиграмм аспирин қабул қилиш ҳазм қилиш тизимида учрайдиган саратон касалликлари хавфини камайтиради. Худди шундай хулосани бошқа турдаги саратон касалликларига нисбатан ҳам айтиш мумкин. Хусусан, аспирин қабул қилиш лейкемия, ўпка саратони, простати бези саратонида самарали ҳисобланади», — дейди Гонконг университети профессори Келвин Цой.\nБироқ шундай онкологик касалликлар борки, уларга аспирин таъсир қилмайди. Кўкрак бези саратони, буйрак ва қовуқ саратони шулар жумласидандир.\nAssalomu aleykum ustoz. Ushbu maqola Respublika Onkologiya Ilmiy markazidagi ish faokiyatimni esga soldi. O’sha davrlarda ko’plab bemorlar bilan suhbatlashganimda to’rt mucham sog’ ekanligiga shukur qilar edim. Hozirgi paytda ham bemorlarim bilan telefon orqali gaplashib turaman. Ularning ahvoli yaxshi ekanligini eshitib xursand bo’laman. Kuzatishlarim natijasi sifatida xulosa o’rnida shuni ayta olamanki, ushbu dardni hech kimga ravo ko’rmayman. Hattoki, dushmanimga ham…\nUzr ustoz texnik nosozliklarga ko’ra faoliyatim so’zida l ning o’rniga k harfi ketib qolibdi\nИномжон Ризаев :\nУмуртка нерв тукималарига якин булган хавфли гемангиома хакида маьлумот бера оласизларми\nШифокорларга мурожаат қилинг.\nАссалому алайкум!Менинг онаизорим мана шу дарддан азият чекаяпди огриклари кучли онамни дардига кандай шифо топишни эса билмайман.Жорий йилнинг 28-29-30 июнь кунларида химиятерапия муолажасини олгандан сунг шифокорлар уйга жавоб беришган эди.Хозирда онамнинг огриклари жуда кучайган.Шифокорлар онамга нур бериш кераклиги айтишди,химия олгандан сунг 15 кундан кейин Тошкентга нур олиш учун бориш кераклиги айтишди аммо хозирда онамнинг огриклари жуда хам кучайган бунга кандай чора куриш пуикинлиги тугрисида маслахат бесангиз!Онамда белида гридаси хам бор,сахири хам бор.\nКандай чора куриш (пуикинлиги) мумкинлиги сузи хато кетибди узр\nАссалому алайкум мен якинда кузимни олдидан хол олдирдим хозир усти кизариб тортишиб гохида симиллаган огрик буляптими маслахат беринг кимга учрашай\nАлбатта шифокорга мурожаат қилинг. Ўтказиб юборманг.\nNext story Шифокорга ишонч – дарднинг ярим давоси!\nPrevious story “Биз радикализм, миссионерлик ва прозелитизмга қаршимиз ”


Россия суди Крым.Реалии сайти муаллифини 6 йилга озодликдан маҳрум қилди\nРоссия томонидан аннексия қилинган Қрим суди «Крым.Реалии» мустақил журналисти Владислав Есипенкони 6 йиллик қамоқ жазосига ҳукм қилди. Россия махсус хизматлари уни портловчи моддалар ишлаб чиқариш ва сақлашда айблади, деб хабар беради таҳририят мухбири.\nЕсипенко 2021 йил март ойида ҳибсга олинган, ФСБ уни Украина махсус хизматлари учун маълумот йиғишда гумон қилган. Кейинчалик уни портловчи мосламаларни ноқонуний ишлаб чиқаришда айблашди, махсус хизматлар ундан граната топилганини айтди.\nМустақил адвокатларга деярли бир ой давомида журналист билан учрашишга рухсат берилмаган. Аввалига у ўз айбига иқрор бўлди, бироқ кейин айтилган гапларидан қайтди. Унинг сўзларига кўра, уни айбига иқрор бўлиш учун қийноққа солган, жумладан электр токи билан.\nОзод Европа/Озодлик Радиоси медиа корпорацияси президенти Жейми Флай Есипенкони ҳибсдан зудлик билан озод қилишни талаб қилди ва медиа корпорация Қримда ҳибсга олинган фрилансер томонидан билдирилган қийноқлардан ғазабланганини айтди.\nЖурналистни озод этишни АҚШ расмийлари ва ҳуқуқ ҳимоячилари ҳам талаб қилган.


Ўзбек-қозоқ чегарасида ер силкиниши қайд этилди\nЎзбекистон-Қозоғистон чегарасида 14 март куни юз берган кучли зилзила пойтахт Тошкентда ҳам сезилди.\nФавқулолла вазиятлар вазирлигининг Сейсмопрогностик мониторинг маркази зилзила Тошкент вақти билан соат 02:33да юз берганини билдирди.\nЗилзила эпимаркази Тошкентдан 28 километр шарқда ва 10 километр чуқурликда Қозоғистон ҳудудида бўлган. Эпимарказда зилзила кучи 4,3 баллни ташкил қилган.\nТошкент шаҳрида зилзила 4 балл, Сирдарёда 2 балл, Жиззахда 2 балл кучланишда сезилган.\n“Новости ташкентского неба” авиаспоттер Telegram каналининг билдиришича, зилзила оқибатида Тошкент халқаро аэропортига қўнишга тайёргарлик кўраётган Дубай – Тошкент ва Сеул – Тошкент рейслари авиадиспечерлар томонидан кутиш зонасига ҳавода айланиб туриш учун йўналтирилган.\nМаълум қилинишича, зилзила оқибатида учиш-қўниш йўлагига талафот етмаганини текшириш мақсадида мана шундай чора кўрилган.\nҲавода айланиб турган самолётлар бир неча дақиқадан сўнг аэропoртга қўндирилган.


КЎРИК-ТАНЛОВ САБАБ КАШФ ЭТИЛАЁТГАН ИСТЕЪДОДЛАР - «Ўзбекконцерт» давлат муассасаси\nКЎРИК-ТАНЛОВ САБАБ КАШФ ЭТИЛАЁТГАН ИСТЕЪДОДЛАР\nФарғона вилоятида Мукаррама Турғунбоева номидаги “Миллий рақс ижрочилари” кўрик-танловининг вилоят босқичи бўлиб ўтди. Унда шаҳар ва туманлардан сараланган ёш раққосалар ўз истеъдодларини намоён этишди. Миллий рақс ва хореография санъатини бадиий жиҳатдан ривожлантириш, миллий қадриятларни акс эттирувчи саҳна либосларини сақлаб қолиш, тиклаш ва янгиларини яратиш, ноёб мерос сифатида авлоддан авлодга ўтиб келаётган жозибали рақс намуналарини тўплаш, бойитиш, халқимиз, айниқса, ёш авлод онгига бу бебаҳо бойликларга нисбатан чуқур ҳурмат ва ҳавас туйғуларини сингдириш каби мақсадларда ўтказилаётган мазкур танловнинг вилоят босқичида Ҳакамлар ҳайъати томонидан юқори ўрин эгалари аниқланди.\nУнга кўра, 1-ўрин Асал Алиохуновага, 2-ўрин Насибахон Мухторовага ҳамда 3-ўрин Мадинабону Абдуллаевага насиб этди. Танлов ғолибларига Республика босқичида иштирок этиш учун тавсиялар берилди. Шунингдек, танловда рағбатлантирувчи ўрин эгалари ҳам аниқланди. Уларга “Фахрий ёрлиқ”лар ва ҳомийларнинг эсдалик совғалари топширилди.


hidoyat.uz – “Мовароуннаҳр” нашриётининг сайти - Буюк муҳаддис\nАна шундай буюк аждодларимиздан бири, машҳур муҳаддис, ватандошимиз Абу Исо Муҳаммад ибн Исо ибн Савра ибн Мусо ибн Зарир Термизий Буғийдир. 209 ҳижрий санада (824 милодий йилда) Термиз шаҳрида таваллуд топган. Алломанинг ўзи шундай ҳикоя қилади: “Бобом асли марвлик эди, у киши Лайс ибн Сайёр замонида яшаган, сўнг у ердан Термизга кўчиб келганлар”.\nИмом Термизийга "Буғий" деб нисбат берилишининг сабаби, ул киши Буғ қишлоғида таваллуд топгани ёки кейинчалик шу ерда истиқомат қилганлиги эҳтимоли боисидандир. Ҳар ҳолда алломанинг Буғ қишлоғига мансублиги Термизий атамасига зид эмас, чунки Буғ қишлоғи Термиз шаҳридан олти фарсаҳ шимолда жойлашган.\nИмом Термизий ёшлик чоғидан илмга катта қизиқиш ва иштиёқ кўрсатди. Самарқанд, Бухоро, Марв, Термиз ва Мовароуннаҳрнинг бошқа шаҳарларида истиқомат қилган машҳур уламо ва муҳаддислар асарларини ўргана бошлади. Имом Термизий ҳадис ўрганиш мақсадида 235 ҳижрий йилдан бошлаб ислом дунёсининг турли шаҳар ва мамлакатларига сафар қилди. Ҳижоз, Ироқ, Хуросон ва бошқа жойларда бўлиб, машҳур муҳаддис уламолар билан мулоқот қилди. Улардан таълим олди. Ҳадисларни тўплаб, ўрганиб, ҳар бир ҳадиси шарифнинг исноди, ривоят қилувчилар ва аслини тадқиқ этиб, аниқлагачгина ўзининг машҳур «Жомеъус саҳиҳ» китобини ёзди. «Жомеъус саҳиҳ» ёки «Сунани Термизий» деб аталмиш ушбу китоб мусулмонлар ўртасида катта эътибор қозонган.\nИмом Термизий ўз устози Имом Бухорийдан ҳадис илмини ўрганди. 250–255 ҳижрий йилларда Нишопур шаҳрида истиқомат қилган Имом Бухорийнинг атрофида тўпланган кўплаб шогирдлари ва издошларининг энг машҳурларидан бири Имом Термизий эди. «Сунани Термизий»даги кўпгина тарихий ҳужжатлар ва унинг сўнгги боби Имом Бухорий билан бўлган суҳбатлар маҳсули ўлароқ бунёд этилган.\nИмом Термизий ҳаёти давомида кўпгина асарлар ёзиб, келажак авлодга улкан мерос қолдирди. Ул зотнинг «Китоб ал-Жомеъ ас Саҳиҳ» ёки «Сунани Термизий», «Китоб Илал» («Илал сағир ва Илал кабир»), «Китоб ат тарих», «Китоб аш шамоил ан Набавия», «Китоб аз зуҳд», «Китоб ал-асмо вал куня» каби асарлари шулар жумласидандир.\nИмом Термизий юксак ахлоқий ва инсоний фазилатларга бой, шунингдек, заковат ва зеҳн соҳиби, фаннинг турли соҳаларида чуқур билимга эга эди. Тақвода алоҳида ажралиб турар, кўп меҳнат ва ижод қилар, ахлоқсизликни қоралар эди. Ул зот доимо илм-фанни тарғиб қилар, кишиларни илм олишга даъват этарди. Айни вақтда мулойимлик ва хушфеъллик ул зотнинг гўзал фазилатларидан эди. Умр шомида алломанинг кўзлари ожизлашди. Ҳижрий 279 йили, 70 ёшида вафот этди.\nИмом Термизийнинг Ислом равнақи йўлидаги, хусусан, Пайғамбаримиз Муҳаммад (соллаллоҳу алайҳи ва саллам)нинг суннатларини мусулмонларга етказишдаги хизматлари беқиёсдир.\n259 марта ўқилган.


12:24Клублар ҳокимият ёки шахсларга қараб қолиши керак эмас 1 12:17Йович "Манчестер Юнайтед"га ўтмоқчи 0 11:50Чемпионлар Лигаси-2020/21. 4та дебютант 9 11:28Зинченко ушбу трансферлар ойнасида "Манчестер Сити"дан кетмайди 0 11:05"Арсенал" Партининг шартномасидаги товон пулини тўлашга тайёр 0 10:54Coca Cola Суперлигаси. Сентябрь ойи лауреатлари 4 10:41"Тоттенхэм" Винисиусни ижарага олмоқчи 5 10:319 ёки 10 - Шомуродов "Женоа"да қайси рақамни танлайди? 50 10:18Қўшалоқ байрам муборак бўлсин, Улуғбек Мирзаев 7 10:18Шомуродов "Женоа" билан 4 йиллик шартнома имзолайди. Тиббий кўрик - эртага 22 10:10Coca Cola Суперлига. Бугун АГМК Термизда меҳмон, "Бухоро" "Навбаҳор" билан ўйнайди 21 09:58Зидан: “Майдонда ҳамма нарса ишлаши учун доимий равишда таркибга ўзгартиришлар киритиб борамиз” 1 09:44Гвардиола: “Сити” айни дамда ўзининг энг яхши жисмоний ҳолатидан жуда узоқда” 5 09:34Байрамингиз муборак бўлсин, азиз устозлар! 1 09:27Лука Йович “Реал”дан кетадими? Зидан жавоб берди 2


Аввал хабар берганимиздек Наманган ёшлар марказида «Юрт келажаги-2016» республика иқтидорли ёшлар танловининг Наманган вилят босқичи бўлиб ўтди. «Камолот» ЁИҲ, олий ва ўрта махсус таълим вазирлиги ҳамда маданият ва спорт ишлари вазирлиги ҳамкорлигида ташкил этилган тадбирда Наманган вилояти бўйича 300 нафарга яқин ёш иқтидор эгалари ўз истеъдодларини намойиш этишди. Саралаш босқичларида эса 3817 нафар ёшлар иштирок этиш имконига эга бўлдилар.\nТанловнинг «Архитектура ва дизайн», «Ахборот технологиялари, рационализаторлик таклифлар ва техник ишланмалар», «Тасвирий ва амалий санъат», «Адабиёт ва журналистика» йўналишларида ўз салоҳиятини намоён қилган энг иқтидорли 33 нафар ёшлар ғолибликни қўлга киритиб, республика босқичига йўлланма олдилар. Тақдирлаш маросимида ғолиб ва совриндорларга ташкилотчилар томонидан диплом ва эсдалик совғалари топширилди.\nҲамдам МАМАДАЛИЕВ олган сурат.\nЎзбекистондаги Eurasia Mobile Challenge ғолиблари эълон қилинди\nЭнг йирик алоқа оператори Beeline Eurasia Mobile Challenge (“Евраосиё мобил кубоги”) ҳалқаро инновациялар танловининг республика босқичини эълон қилади.\n«ЮРТ КЕЛАЖАГИ» ТАНЛОВИНИНГ НАМАНГАН ВИЛОЯТ БОСҚИЧИ\nNexia III нинг илк харидорлари ўз автомобилларини олишди\n8 августдан бошлаб Ўзбекистон автосалонларида Nexia автомобилининг янги модели сотуви бошланди. Бугун ана шу моделнинг илк харидорлари ўз автомобиллари калитларини қўлга олишди. Бу ҳақда GM Uzbekistan матбуот хизмати хабар бермоқда, деб ёзади kun.uz.\nҒОЛИБЛАРИ ЮРТ НИНГ НАМАНГАН КЕЛАЖАГИ ВИЛОЯТИ АНИҚЛАНДИ


Бу вирус пандемия пайтида нақ $25 000 000 ўғирлади! - Terabayt.Uz\nКоронавирус пандемияси нафақат технологиялар оламига, балки хакерлар фаолиятига ҳам катта таъсир ўтказди. Улар ҳозир икки турга ажралган: биринчи тоифадагилар пандемия ортидан бойиб қолишни ўйлашса, иккинчи турдагилар бундай вазиятдан ғараз мақсадда фойдаланишмаяпти.\nҲозирда кўпчилик масофадан ишлаш режимига ўтганлиги боис, хакерлар ҳам уй компьютерлари ва ноутбукларга ҳужумларни оширишган. McAfee компаниясининг маълум қилишича, кейинги пайтда энг «кучайган» йўналишлардан бири криптожекинг (махфий майнинг) экан.\nБундан ташқари, интернетда товламачи дастурлар сони ҳам ошган ва уларнинг қурбонлари кўп. Жумладан, NetWalker номли товламачи дастур ортида турган хакерлар гуруҳи сўнгги 5 ойнинг ўзидаёқ 25 миллион АҚШ доллари миқдорида бошқаларнинг маблағларини қўлга киритган.\n«2020 йилнинг 1 мартидан 27 июлигача NetWalker билан боғлиқ манзиллар бўйича амалга оширилган транзакцияларни кузатиш орқали аниқланган биткоинларнинг умумий миқдори 2795 BTC’га тенг. Мазкур криптовалютанинг амалдаги курси бўйича ҳисоблаганда, фирибгарлар жами 25 миллион долларни ўғирлашган», дейди антивирус дастури жамоаси.\nШу билан бирга, NetWalker муаллифлари тинч ўтиришгани йўқ – улар транзакциянинг бир ондёқ автоматик тарзда амалга ошувини таъминловчи такомиллашган механизм ишлаб чиқишган. McAfee экспертларининг таъкидлашларича, бу ҳолат ўша хакерларнинг юқори даражада профессионал эканликларидан далолатдир.\n#McAfee #вируслар #интернет хавфсизлиги #киберҳужум #Криптовалюта #хакер ҳужуми #хакерлар #хакерлик #NetWalker


26 июн 2022, Тошкент вақти: 21:39\nХалқаро олимпия қўмитаси президент Александр Лукашенко раҳбарлик қиладиган Беларус миллий олимпия қўмитасини ўз шафелигида ўтказиладиган барча тадбирлардан тадбирларидан четлатди. Бундан ташқари Беларус миллий олимпия қўмитаси молиявий тўловлари ҳам тўхтатилди.\nХалқаро олимпия қўмитаси бу қарор вақтинчалик эканини ва вазиятга қараб қарор ўзгартирилиши мумкинлигини билдирди.\nАввалроқ Халқаро олимпия қўмитаси Беларус ҳукумати спортчиларни сиёсий мотивлар бўйича таъқиб қилаётгани юзасидан ўз терговини бошлаган эди.\nАвгуст ойида бир ярим мингдан кўпроқ беларус спортчиси қайта адолатли ва ҳалол президентлик сайлови ўтказиш, Александр Лукашенко истеъфосини талаб қилиб намойиш ўтказаётган норозиларга нисбатан зўравонликларни тўхтатиш талаби билан очиқ хат эълон қилган эди.\nМазкур мурожаат эълон қилингани ортидан фристайл бўйича жаҳон чемпиони Александра Романовская, енгил атлетикаси Светлана Куделич, кўпкурашчи Андрей Кравченко, баскетболчи Елена Левченко ва бошқа кўплаб спортчилар ишдан бўшатилган, қўлга олинган ва қамалган.\nБеларусда 9 августда ўтган сайловда мамлакатни 1994 йилдан бери бошқариб келаётган Александр Лукашенко ғолиб бўлгани эълон қилинганидан сўнг норозилик намойишлари бошланиб кетган эди.


Норма маслахатчи / 2021 йил / № 28 / АвтоНорма\nВазирлар Маҳкамасининг жорий йил 21 апрелдаги 232-сон қарори асосида радар ва камералар ўрнатиш жойлари Давлат активларини бошқариш агентлиги ҳузуридаги «E-auksion» савдо майдончаси орқали сотилиши белгиланган эди.\nБугунги кунга қадар платформага 100 дан ортиқ радар ва камералар ўрнатиш жойлари тадбиркорларга сотиш учун чиқарилган бўлиб, 8 июль куни ушбу йўналиш бўйича дастлабки савдолар ўтказилди.\nХоразм вилояти, Хива шаҳридан бошланғич нархи 1,5 млн сўм бўлган радар ва камералар ўрнатиш жойи аукцион савдолари натижасида 40,3 млн сўмга сотилди. Ушбу ҳудудда 4 та интеллектуал видеокамералар ҳамда 1 та стационар радар ўрнатилишига рухсат берилади. 3 ярим соатдан ортиқ вақт давом этган аукцион савдоси 4 нафар иштирокчи ўртасида қизғин кечди.\nУшбу объектларни сотиб олган тадбиркорлик субъектлари:\n● белгиланган техник талабларга мувофиқ келувчи қурилмаларни харид қилиш;\n● аниқланган қоидабузарликлар маълумотларини «Маъмурий амалиёт» КААТга тақдим этиш;\n● тизим фаолиятини фақат ўзларига бириктирилган объектда, стационар режимда ҳамда тегишли йўл белгиларининг ўрнатилишини ва ётиқ чизиқларнинг чизилишини таъминлаган ҳолда ташкил этиш;\n● нотўғри аниқланган қоидабузарлик учун зарар етказилган шахсга барча моддий зарарни қоплаш;\n● тадбиркорга тизим ўрнатиладиган жойни бириктириш бўйича шартнома тузилганидан сўнг 60 кун ичида тизимни ишга тушириш;\n● тизим фаолияти юзасидан ваколатли орган томонидан билдирилган эътирозларни 30 кун ичида бартараф этиш сингари талабларга риоя этишлари зарур.\nОбъект онлайн-аукционда ғолиб бўлган тадбиркорга мулк ҳуқуқи асосида чекланмаган муддатга, бошқа тадбиркорларга ўтказиш ҳуқуқи билан бириктирилади.\nЭлектрон онлайн аукционларни ташкил этиш маркази ДУК PR-хизмати.


Россияда террорчилар рўйхати эълон қилинди\nРоссия ҳукумати кейинги пайтларда¸ террорчиликка қарши кураш кўламини кенгайтириб бормоқда.\nМолиявий мониторинг бўйича федерал хизмат чоп этган бу қора рўйхатга бир гуруҳ Ўзбекистон фуқаролари ҳам киритилган.\n4 июл куни Россия Молиявий мониторинг бўйича федерал хизмати расмий сайтида терроризм ва экстремизмга алоқадор бўлган ташкилот ва жисмоний шахсларнинг икки қисмдан иборат рўйхати чоп этилди.\nҲужжатнинг биринчи қисмига хорижда экстремистик фаолият ва террорчиликка алоқадорликда гумонланган ташкилот ва шахслар киритилган бўлса, иккинчи қисмида бевосита Россияга алоқадор шу каби ташкилот ва жисмоний шахслар рўйхати келтирилган.\nРўйхатга жами 150 ташкилот ва 2000 яқин шахс исми-шарифи киритилган.\nРоссия Давлат Думасининг Хавфсизлик бўйича қўмитаси аъзоси, асли тошкентлик Алексей Волков Озодлик билан суҳбатда бу рўйхатнинг Россия Адлия вазирлиги ва Бош прокуратураси ташаббуси билан ҳозирланганини билдирди.\n- Европа ва Американинг кўплаб мамлакатларида экстремизм ва террорчиликка қарши курашнинг бу усули ҳатто қонун асосида қўллаб-қувватланган. Иккинчидан, Россия анча вақт давомида ёпиқ мамлакат бўлган. Сўнгги 20 йил давомида шу тариқа биз Россияда ҳуқуқий базани яратишга интилмоқдамиз. Рўйхатда келтирилган шахсларнинг аксари¸ айримлари расман, қолганлари яширинча хориж мамлакатларида истиқомат қилиб келади. Бу ташаббус орқали биз шу шахслар фаолиятига барча халқаро ташкилот, элчиликларнинг эътиборини қаратмоқчимиз. Қолаверса, бу рўйхатга фақат суд қарори билан айбланган ёки тегишли жиноий ишлар юзасидан қидирувда бўлган шахсларнинг исм-шарифлари киритилган, дейди Давлат Думаси депутати Алексей Волков.\nАйни пайтда¸ депутат сўзларига кўра, бу рўйхатга киритилган ташкилотлар террорчиликка алоқаси йўқлигининг расман эътироф этилишига эришса¸ улар қора рўйхатдан чиқарилади. Рўйхатдан вафот этганлар ҳам чиқарилиши айтилаётганига қарамасдан, 4 июл куни чоп этилган сўнгги рўйхатда 2004 йил Қатарда ўлдирилгани расман тасдиқлангани Чеченистон собиқ президенти Зелимхан Яндарбиев номини учратиш мумкин.\nРўйхатнинг Марказий Осиёга оид бўлимига, Ҳизбут-Таҳрири Исломия, Исломий жиҳод гуруҳи, Ўзбекистон исломий ҳаракати, Туркистон ислом партияси, Нурчилар ва Таблиғи Жамоат диний гуруҳлари киритилган.\nШунингдек, Россияда террорчи деб топилганлар рўйхатига ўзбекистонлик ўн шахснинг исми-шарифи киритилган. Булар: бухоролик Комил Бурчалов, қашқадарёлик ака-ука Шерали ва Илҳом Шукуровлар, тошкентлик Максим Гапонов, андижонлик Юсуф Қосимохунов, ангренлик Салавот Латипов, тошкентлик Қаҳрамон Исақов, андижонлик Назар Муҳаммедов, самарқандлик Ҳофиз Раззоқов ва тошкентлик Данил Хасаншин.\nРўйхатнинг халқаро бўлимига киритилган тошкентлик Суҳайл Буранов ва андижонлик Нажмиддин Жалоловлар Интерпол расмий сайтида халқаро қидирувда бўлганлар рўйхатига киритилган.\nАка-ука Шералиевлар ва Исломни қабул қилиб Абдулла номи билан танилган тошкентлик Максим Гапоновлар 1999 йилда Набережние Челни шаҳрида одам ўғирлик ҳамда Шамил Басаев ва Хаттобнинг жанггари гуруҳларига алоқадорликда айбланган. Россия суди Шерали Шукуровни 23 йилга, Максим Гапоновни 25 йилга, Илҳом Шукуровни 18 йилга озодликдан маҳрум қилган.\nРоссия Молиявий мониторинг бўйича федерал хизмати террорчилар сафига киритган яна бир гуруҳ ўзбекистонликлар - Муҳамедов Назар, Юсуф Қосимохунов, Салавот Латипов, Қаҳрамон Исақов, Данил Хасаншин, Ҳофиз Раззоқов, Комил Бурчаловларни Чеченистон мухолиф кучларига қарашли эканлиги айтилаётган “CHECHENPRESS” сайтида эълон қилинган “судсиз қамалганлар” рўйхатида учратиш мумкин. Аниқланишича, бу рўйхатда келтирилган ўзбекистонликларнинг кўпи ҳозирда Россия турмаларида жазо муддатларини ўташмоқда.\n2004 йилда террорчилик ва экстремизмда айбланиб 5,5 йилга қамалган Назар Муҳамедов 2010 йилнинг май ойида озод этилган. Рафиқаси Светлана Муҳамедованинг Интернет орқали берган баёнотида эрига нисбатан бугунги кунда ҳам Россия кучишлатар тизимлари босими давом этаётгани айтилган.\nРоссияда террорчилик ва экстремистик фаолиятга алоқадорликда гумонланаётган ташкилотлар рўйхатида жаҳоннинг энг йирик ва хавфли террорчилик ташкилотлари ҳам киритилган. Улар қаторида Ал-Қоида, Кавказ амирлиги, Толибон ҳаракати ва чеченистонлик террорчи Доку Умаров исм-шарифи киритилган. Шунингдек, рўйхатда бир қанча янги номлар ҳам учрайди.\nРўйхатга тушган ташкилот ёки жисмоний шахслар учун Россия ҳудудида молиявий операциялар ўтказиш тақиқланади, улар ҳисоб рақамлари ва пул ўтказувлари банклар ва Молиявий мониторинг бўйича федерал хизмат томонидан назоратга олинади.\nРоссия Давлат Думасининг Молиявий бозор бўйича қўмита аъзоси Павел Медведев бу рўйхатнинг жамоатчиликка эълон қилинишини тўлиқ қўллаб-қувватлашини айтади.\n- Бугунги кунгача террорчилик ёки “пул ювишга” алоқадорликда гумонланаётган шахслар банкларга мурожаат қилса, банк ходимлари унга нисбатан қандайдир чора кўришлари керак эди. Лекин бошқа томондан¸ бу рўйхат махфийлаштирилган эди. Рўйхатнинг чоп этилиши эса мантиқан тўғри қадам бўлди, деб ҳисоблайман, дейди депутат Павел Медведев.\n“Вести Кавказа” журнали бош муҳаррири, сиёсатшунос Алексей Власов рўйхатнинг эълон қилинишини ижобий баҳолаган бўлса-да, унинг самарасизлигини айтади.\n- Бу кўпроқ психологик характерга эга ҳужжат ва бу Россия ҳукуматининг “пул ювишга” ва террорчиликни молиялаштиришга алоқаси бор шахсларга қарши кураш кампаниясига қўшилганини англатади. Бу рўйхатга кучишлатар тизимлар учун бош оғриққа айланган Шимолий Кавказдаги бандитлар гуруҳлари ва террорчилар киритилган. Шунга қарамасдан¸ мен бу ҳужжатдан фойдаланишда ҳуқуқий нормалар, маҳаллий менталитет ва урф-одатлар ҳисобга олиниши керак, деб ўйлайман, дейди сиёсатшунос Алексей Власов.\nАйни пайтда, АҚШ Давлат департаменти ҳар йили жаҳондаги террорчи гуруҳлар¸ ҳамда уларни молиялаштираëтган давлатлар рўйхатини эълон қилиб боради. Россияда илк бор эълон қилинган 150 поғоналик рўйхатдан фарқли ўлароқ, 2011 йилда америкаликлар рўйхатида дунë бўйлаб фаолият юрғизаëтган 48 ташкилот террорчилик ва экстремизмда айбланган¸ холос.


ИнтерФУТБОЛ :: Жаҳон юлдузлари: Криштиану Роналду киборг?!\nЖаҳон юлдузлари: Криштиану Роналду киборг?!\nРоналду 34 ёшида 20 ёшли йигитнинг танасига эга. Организмининг 7 фоизини (бошқа футболчиларда 10-11 фоиз) ёғ ва 50 фоиздан кўпроғини мушак ташкил этади. Криштиану спортзалдан чиқмайди, махсус парҳез тутади: деярли алкоголь ичмайди, ширинлик емайди, кўпроқ протеин истеъмол қилади, мева-сабзавотлар кўринишидаги клетчатка, секин таъсир кўрсатадиган углеводлар (энг севимли таоми - гуручли балиқ)га меҳр қўйган. Роналду ҳозирги жисмоний ҳолати туфайли юксак даражага чиқди. Ундаги энг катта устунликлардан бири - бош билан ўйнаш, ҳар бешинчи голини айнан «иккинчи қават»даги курашлар пайтида уради. Бу ҳақиқатан ҳам энг яхши кўрсаткичлардан бири.\n2013 йили Роналду «Манчестер Юнайтед» дарвозасини ишғол қилганида, Алекс Фергюсон узоқ вақт ушбу ҳолатни муҳокама қилганди: «Дастлаб Эврани курашмаганликда айбладим. Сўнгра вазиятни такроран кўриб чиққач, ўзимни ғалати сездим: Криштианунинг тиззаси деярли Патриснинг боши билан бир хил баландликда турганди. Бунақаси камдан-кам учрайди!».\nКейинчалик ишқибозлар Роналдунинг «МЮ» билан ўйиндаги сакрашини такрорлашга уриниб кўришди, бироқ спортга алоқаси бўлмаганларнинг ушбу ҳаракатни нуқсонсиз такрорлашлари деярли имконсиз.\nБуни Қандай Қилади?\n1. Ўз техникасига таянган ҳолда сакрайди. 2011 йили Чичестер университети бир нечта тажриба ўтказиб, Роналду биомеханикасини ўрганди. Криштиану ўрнидан туриб 44 сантиметр (футболчилар ўртасида ўртача кўрсаткич), югуриб келиб ва қўллари ёрдамида 78 сантиметр (бу МБАдаги ўртача баскетболчиникидан 7 сантиметрга кўп) баландликка сакрайди. Таққослаш учун Business Insider маълумотларини келтириб ўтамиз: Леброн Жеймснинг максимал кўрсаткичи - 101,6 сантиметр. Мазкур ҳолатда Роналдунинг бўйи 1,86, Жеймсники эса 2,03 метр эканлигини инобатга олиш даркор.\n«Роналдунинг жисмоний кучи шу қадар ҳайратланарлики, у ўнкураш баҳсларида жаҳон даражасидаги натижаларга эришиши мумкин», - деганди юқорига сакраш бўйича мураббий Фазз Кан. Муҳим жиҳатлар: Роналду юқорига 5g сакраш кучи билан сапчийди. Бу рақам астронавт учиш бошланиши чоғида ҳис этадиган силтаниш кучига мос.\n«Арсенал»нинг собиқ ҳимоячиси Мартин Киоун Роналдуни «слэм-данк»ка кираётган баскетболчига қиёслаганди. Доктор Нил Смит ҳам шундай ўхшатишларда мантиқ борлигини таъкидлаган: «Роналду сакраётганда тиззаси ва оёқларини думба остига қисиб олади. Бу эса оғирлик марказининг вақтинчалик ошишига олиб келиб, ҳавода муаллақ туриш эффектини юзага келтиради».\nСуперкучга яна бир мисол - Евро-2016 ярим финалида Уэльс дарвозасига урилган ғалаба голи. Роналду майсадан 76,2 сантиметр юқорилади, тўпга 2,61 метр баландликда тегди, ҳавода 0,85 сония муаллақ туриб, тезлиги 71,2 км|соатга тенг зарба йўллади. Бу қадар юқори сакраб, шунчалик кучли зарба бериш учун фақатгина оёқларнинг кучли бўлиши кифоя қилмайди.\n2. Танасидаги оғирликдан самарали фойдаланади, бақувват тана Роналдуга сакраш ва ҳаводаги курашларда устунлик беради. Сондаги куч сакраш баландлигини белгилайди, бақувват жусса эса корпусдан ҳавода тўғри фойдаланиш, мувозанатни сақлаш ҳамда зарба йўллашдан аввал рақиб билан оралиқ масофани тозалашда муҳим саналади. Буларнинг бари Роналдунинг бошқалардан баландроқ сакрашини таъминлайди, бу пайтга келиб аксарият рақиблари ерга тушиб улгуришади.\n«Манчестер Юнайтед»га келганида Криштиану нимжон йигитча эди, аммо Англияда ўтказган кейинги йиллари давомида мушакларини чиниқтириб, буни энг кучли жиҳатига айлантирди. «Жисмоний томондан у оддий йигитчадан ҳақиқий эркакка айланди. Гўёки, енгил вазнли бўла туриб, дарҳол оғир вазнга ўтгандек. Бу ҳолат авваллари унга етишмаган кучни тақдим этди. Роналдунинг қуввати танасидаги куч ҳисобига ортди», - деганди Гарри Невилл.\n3. Позиция танлаш. Ушбу масалада муаммо йўқ: Криштиану ўз вақтида сакраб, зарба йўллаш учун қайси нуқтада туришни яхши билади. «Роналду жарима майдончасида кенгроқ ҳудуд қидириб, тўпнинг ўша ерга боришини кутишдан кўра, кичик ҳудуддан имкон қадар максимал фойдаланишга интилади. Унинг кўплаб рекордларни янгилаётгани, ўзгача қобилият соҳиби эканлигининг сири ҳам шунда», - дейди «Ливерпул»нинг собиқ футболчиси Майкл Оуэн.\nТўғри танланган позиция зарба йўллаш чоғида вазнни тўғри тақсимлашда кўп нарсани ҳал қилади. Пардью университетидаги биомеханика тадқиқотчиси Чарльз Баббнинг таъкидлашича, идеал зарба йўллашдан олдин тўп келгунига қадар кўпроқ вазнни сақлаб қолиш, сўнгра ўша вазн ёрдамида тўпга максимал тезлик бериш муҳим саналади. Бабб ЖЧ-2018 доирасидаги Португалия ва Марокаш термалари ўртасидаги ўйинда Роналду томонидан урилган голни таҳлил қилиб, ҳайратини яширмаганди.\n4. Кўп нарсани генетика ҳал қилади ва эҳтимол, бу борада Криштианунинг омади кулган. Daily Mail нашрининг маълум қилишича, нисбатан юқорироққа сакраш қобилиятига эга аксарият кишиларнинг организмидаги тез қисқарадиган мушак толалари фоизи катта бўлади. Бу қисқа муддатга бўлсада шиддатли тезлик ва куч тақдим этади.\nБаландга сакраш кишидан чиниққан оёқ мушаклари ва пайлари бўлишини талаб қилади. Ҳаводаги ҳаракатларнинг аниқ координацияси қорин, орқа ва елка мушаклари кучига боғлиқ бўлади. Уларнинг сифатли ривожланиши оғир жисмларни қисқа муддат кўтариш орқали таъминланади. Битта тўлиқ машғулот жараёнида Роналду умумий ҳисобда 16та Toyota Prius (вазни бир ярим тоннага яқин) автомобилига тенг оғирликни кўтаради.\n5. Бош билан зарба йўллаш турлича бўлади: пешона, бошнинг тепа, чап ёки ўнг томони билан. Роналду барча зарбаларни ўзлаштирган. Мазкур ҳолатда кўп нарсани бақувват бўйин қисми белгилайди - у энергияни бош қисмига йўналтиради.\n«Роналдунинг бош билан урган голлари диапазони - ғайриоддий, - дейди «Челси»нинг собиқ футболчиси Тони Каскарино. - У янги даражага чиқди ва зарбаларнинг шу қадар кўп турларини ўзлаштирди. Ваҳоланки, бошқа аксарият футболчилар бундай зарбаларнинг фақатгина иккита хилидан бирида устунликка эришишлари мумкин. Роналдунинг зарбаси гольфдаги идеал свингга ўхшайди. Барчаси тандемда ишлайди ва ҳаммаси бир-бирига мос келса, уни тўхтатиш жуда қийин бўлади».


Nissan Qashqai кроссоверининг ташқи кўринишини ўзгартирди\n12:05 / 08.03.2017\nЖенева автошоусида иштироқ этаётган Япониянинг Nissan компанияси Qashqai кроссоверининг янгиланган намунасини намойиш этди. Унинг ташқи кўриниши ўзгартирилган, салони модернизациялаштирилган ҳамда ярим муқобил бошқарув тизими пайдо бўлган.\n«Автопилот» ProPilot тизими тўпламига киради ва шосседа ҳаракатланиш чоғида автомобиль бошқарувини тўлиқ ўз ихтиёрига олиши умкин. Электроника машинани йўлакда ушлайди, тезлик ва тормоз бериш жараёнини мустақил равишда бошқаради. Бунга қўшимча равишда машина яхшиланган хавфсизлик тизими ва ҳайдовчига кўмак берувчи тўпламлар билан тўлдирилган. Хусусан, пиёдаларни таниш ва фавқулодда тўхташ, атрофдаги ҳаракатланиш ва йўл белгиларини кузата олади.\nКроссовер ташқи томондан умуман янги олд қисм билан фарқланади. Янги капот, бампер, чироқ ва радиатор қафаси шулар жумласидан.\nСалондаги асосий кўзга ташланадиган нарса бу янги уч таянчли рул чамбараги бўлди. Бундан ташқари, мультимедиа мажмуасининг ташқи кўриниши ҳам ўзгарган. Қўшимча ҳақ эвазига етти динамикли Bose аудиотизими ўрнатилган Qashqai эгаси бўлиш мумкин.\nNissan вакиллари, шунингдек, подвеска ҳамда рул бошқаруви ўзгартирилгани, қўшимча шовқинни қайтарувчи қоплама билан ишлов берилганини таъкидлашган. Кроссовернинг мотори аввлгидек қолади. Ҳозирча, унинг қачондан сотилиши ҳақида маълумотлар йўқ.\n19:01 / 02.02.2017\n17:40 / 16.11.2016


Эркин микрофон - "Шунисига ҳам шукр"\n21 октябр 2021, Тошкент вақти: 22:24\nТингловчи ва муштарийлардан 25 декабр куни Озодликка келган SMS-хабар ва қўнғироқларда билдирилган турфа мулоҳаза ва истаклар яна “Эркин микрофон” рукнида жамланди.\nТангада берилган ойлик¸ коняк¸ домла имом ва гўшт нархи\nИлк суҳбатдошимиз тошкентлик Абдуқаҳҳор ака. Ассалому алайкум.\nАбдуқаҳҳор ака: Ваалайкум ассалом. Яхшимисизлар? Уч-тўрт кун олдин Жомбой туманидан бир домламиз гапирдилар. Жомбойликлар бой эканмишмией¸ ароқ ичарканмишмией¸ коняклар ичармиш. Домладан келаëтган гаплар. Ўшаларга айтмоқчи эдим. Домла эканлар. Исмлари Тошпўлат экан. Тўйларда ароқ¸ коняк бор жойда юрар эканлар. Нима қилиб юрибди бу домла? Озодликка гапириб насиҳат қилгандан кўра¸ ўша ердагиларга гапирмайдими 200 долларга товуқ олиб бергин¸ бало баттар деб. Домла энди шунақа деб айтиб тургандан кейин у ëғини Худо билади. Клейин яна битта нарсани билмоқчи эдим. Комила Содиқова бир ўзларини Либерал демократик партиядан сайламоқчи бўлдиларку. Шу киши ҳақида маълумот бўлмадими мабодо? Ўшани билмоқчи эдим.\nОзодлик: Якшанба куни Қурултой дастурида бўлади.\n- Кейин яна Абдусамат Соатовнинг сингилларини милициялар зўрлагани ҳақида кеча ҳам эшитдим. Шу укамизга бардамлик тилайман. Ишқилиб охиригача олиб борсинлар. Бунинг энди бекитадиган жойи йўқ. Қарға қарғанинг кўзини чўқимайди. Энди майли Сайëра Рашидованинг олдига борибдилар. Ишқилиб охиригача курашсинлар. Омад тилайман уларга.\nМенимча¸ уч-тўрт кун олдин ўзингизга қўнғироқ қилувдим шекилли. Ҳалиги ТАПОИЧ авиасозлар ишхонасидан. Мана бугун пул берди ойликни. Май ойининг ойлигини берди. Килолаб берди¸ килолаб. Ҳеч тарихда бўлганми килолаб бергани? Ҳаммаси танга. Кимга уч кило¸ кимга тўрт кило. Ҳаммаси танга хуллас. 100 сўмлик янги чиққан тангалар. Кадишева бозори ëнимда. Бориб гўшт олай десам¸ гўштлар 9500 сўм. Комиссия келибдими нима бало ҳаммасига 6000 сўм деб ëздириб қўйибдида¸ 9500 сўмдан сотиб ëтишибди. Уч килодан сал ошиқроқ гўшт олган эдим¸ 32 минг сўм пулимни олди. 10 мингдан ҳам қимматга тушиб келаяптида. Ҳамма ëққа 6000 сўмдан деб катта-катта ҳарфлар билан ëзиб қўйибди. Бу менимча сайлов кунига бўлса керак¸ дейди Абдуқаҳҳор ака.\nРоссия ўзбек мардикори учун жаннат\nНавбатдаги суҳбатдошимиз ҳам асли тошкенлик аммо Москвада экскаваторчи бўлиб ишлайди. Ўзбек мардикорлари нолиганчалик аҳвол ëмон эмас¸ дейди суҳбатдош.\n- Мен ҳозир Россиядаман. Ўзим Ўзбекистонданман.\n- Тошкентданман. Кеча Россияда ишлаëтган ўзимизнинг земляклар гапиришдию оғир ишларни қилишади¸ қийин деб. Йўқ¸ мен ҳаммаси наоборот айтмоқчи эдим. Қаршиманда бу гапларга. Менинг ишим яхши Худога шукур. Уч йилдан бери ишлайман. Ўзимнинг маҳалламда яшагандай яшайман. Ҳамма ҳурмат қилади. Уч хонали квартирада яшайман. Ҳама билан саломлашиб эрталаб ишга кетман¸ кечки пайт келаман. Ойлигим ҳам яхши.\n- Экскаватордаман. Экскаваторда ишлайман. Маошларим вақтида берилади. Битта қийинчилик уйдагиларни¸ ота-она¸ бола-чақани соғинасиз.\nОзодлик: Россиядан ўликларнинг тобутлари келаëтган ҳам бор гапда.\n- Тўғри телевизорда кўраман ҳар куни. Балки ўзи айбдордир. Тўғри юрсангиз¸ ҳеч ким сизни нима қилмайди. Ташқарига бемаҳалда чиқиш керак эмас¸ кечқурун юриш керак эмас. Масалан учта-тўртта ўрис болалар келаëтган бўлса¸ тўғри келиб қолади. Энди уни Худо билади. Ўғирлик қилади¸ аëлларни зўрлайди дейишига мен ишонмайман. Нимага десангиз¸ бизлар барибир бегона юртдамиз.\nОзодлик: Ўзбекситонда ойлик оз пайтда Россияда маза қилиб юрибмиз деб айтсангиз бўлади.\n- Бу маза қилиб юриш эмас. Тинч юрибман демоқчиманда. Фақат мен эмас. Мана ўртоқларим бор. Устачилик қилади. Кечқурун келади¸ овқатини еб ëтади. Мен таниш орқали келиб қолган эдим. Менинг иши Ўзбекситонда ҳам яхши эди. Рублга олганда Ўзбекистонда 10 минг рубл олар эдим. Демоқчиманки¸ ишлашни хоҳлаган одам ўзимизда ҳам яхши яшаса бўлади. Ҳаммаларингизни янги йил билан табриклайман¸ дейди Россияда меҳнат қилаëтган тошкентлик тингловчимиз.\nОлтиариқдан қўнғироқ қилган суҳбатдошимиз бизни байрам билан табриклашни ният қилибди.\n- Абдулла ака¸ кириб келаëтга янги йилларингиз билан табрикламоқчи бўлиб телефон қилган эдик ака.\n- Олтиариқ туманида ўтирибмиз ака. Кириб келаëтган 2010 йилда ишларингизга омад¸ тоза фикр. Соғ бўлинг ака.\nОзодлик: Олтиариқда аҳволлар қандай?\n- Зўр Олтиариқ ака. Янги йил бўлаяпти. Ҳамма ëқ яхши¸ дейди олтиариқлик суҳбатдошимиз.\nСуҳбатдошимизга раҳмат дея Марғилондан келган қўнғироққа қулоқ тутамиз.\nМарғилонда дорил омон арзончилик. Худди эртаклардаги фаровон сусанбил улгиси Марғилондан олинган кўринади.\nОзодлик: Яхшимисиз ука?\nОзодлик: Қандай энди Марғилонлар?\n- Яхши Худога шукур.\nОзодлик: Нимаси яхши? Светлар борми¸ газлар ëниб туридбими¸ байрамолди боозрда арзончиликми?\n- Ҳамма ëқ яхши ака. Бўлаяпти.\nОзодлик: Нима бўлаяпти?\n- Тинчлик. Ҳамма ëқ бўлаяпти Худога шукур.\nОзодлик: Ҳамма ëқ деганингиз нима?\n- Ҳамма ëқ хурсандчиликда ака.\nОзодлик: Бозорлар қиммат эмасми?\n- Йўқ¸ тушиб қолди нархлар ака¸ дейди марғилонлик тингловчимиз.\nФарғонадаги ишсиз ҳикояси\nМарғилондан сал наридаги Фарғонада аҳвол ëмон ишсиз ўтирибмиз¸ дейди яна бир суҳбатдош.\n- Фарғонадан. Биз бекорчимизку. Иш йўқ. Иш бўлса¸ ишлардикку.\nОзодлик: Иш йўғ-а?\n- Иш қаëқда? Маҳалламиздан 10 фоиз одам ишлайдида. Ўзи қурилишда ишлайман.\nОзодлик: Фарғонада тиркикчилик қандай? Газ¸ свелар ëниб турибдими?\n- Светни соат 3 да ўчириб¸ 5 да ëндираëтувди. Кечқурун 12 да ўчириб¸ уч ярим¸ тўртларда ëндиради. Газ-паз деган нарса бизда йўқ.\nОзодлик: Сайловга борасизми? Депутатларни сайлайсизми якшанба куни?\n- Йўқ. Сайловга бориш йўқ. Фойдаси бўлса экан бу сайловнинг. Қуруқ гапларда ҳаммаси¸ дейди фарғоналик тингловчимиз.


Америкадаги Хитой ОАВлари АҚШ ҳукумати талаби билан ўз штатини қисқартирмоқда - 13.03.2020, Sputnik Ўзбекистон\nПекин американинг Wall Street Journal нашрида ишлайдиган уч нафар журналистни "Хитой - Осиёнинг ҳақиқий касали" мақоласи учун аккредитациядан маҳрум қилиб... 13.03.2020, Sputnik Ўзбекистон\n11:18 13.03.2020 (янгиланди: 11:32 13.03.2020)\nТОШКЕНТ, 13 мар - Sputnik. Хитойнинг тўртта давлат ОАВлари 13 март санасига келиб АҚШдаги ходимлари сонини Қўшма Штатлар Давлат департаменти томонидан қўйилган чекловларга мувофиқ қисқартиришлари лозим.\nИлгари хабар берилганидек, кўрсатилган муддатга келиб, мамлакатни 60га яқин киши тарк этиши лозим, юз нафар ХХР фуқаросигина АҚШда қолиб ишлаш ҳуқуқини сақлаб қолади. Хусусан, China Radio International - икки, China Daily нашри – тўққиз, China Global Television Network (CGTN) телеканали – 30, Синьхуа ахборот агентлиги эса – 59 нафар ходимларини мамлакатда қолдириши мумкин.\nБу кутилмаган хабар эмас\nВазиятдан хабардор манбанинг РИА Новости агентлигига маълум қилишича, хитой ОАВлари АҚШ ҳукумати талабларини бажаришга киришишган ва бу қарор "кутилмаган" эмас.\n"Иккиёқлама муносабатлар маълум вақтдан буён ёмонлашиб келаётганини ҳисобга олган ҳолда, бу кутилмаган қарор бўлди, дея айта олмайман, хитой ОАВсига нисбатан кескин чораларни огоҳлантириш сигнали сифатида қабул қилиш мумкин", - деди у.\nСуҳбатдошнинг айтишича, ҳозирги ҳолат алоҳида журналистлар фаолиятига ўз таъсирини ўтказиши даргумон. Аммо ташкилотлар учун бу "таркибни сезиларли қисқартириш"ни ва "айрим вазифаларнинг мажбуран қисқартирилиши"ни англатади. У шунингдек, ушбу ОАВлар қисқартирилган штат ўрнини тўлдириш учун америкалик ходимларни ишга олиш-олмасликларидан бехабарлигини айтиб ўтди.\nЭнди чет эл миссиялари\nУшбу ҳаракатлар АҚШ томонидан Хитойнинг бешта ташкилотига нисбатан киритилаётган чеклов чораларининг бир қисмидир. Расмий Пекин американинг Wall Street Journal нашрида фаолият юритувчи уч нафар журналистни "Хитой - Осиёнинг ҳақиқий касали" мақоласи учун аккредитациядан маҳрум қилиб, мамлакатдан чиқариб юборгач, АҚШ мана шу тарзда жавоб қайтарди.\nХитой ҳукумати фикрича, материал ХХРнинг вирусга қарши олиб бораётган курашини обрўсизлантирган, шунингдек, "шов-шувли ирқчилик ҳиди келиб турган сарлавҳага эга бўлган". Нашр узр сўрашдан бош тортган.\nОрадан бироз вақт ўтгач, АҚШ Давлат департаменти, юқорида номлари тилга олинган бешта ОАВни, шунингдек, China Dailyни тарқатиш билан шуғулланувчи Hai Tian Development USA компаниясини "чет эл миссияси"га тенглаштирди. Бу дегани, эндиликда улар Давлат департаменти олдида ўз ходимлари ва АҚШдаги мол-мулки ҳақида ҳисобдорлигини англатади.\nЯна бироз вақт ўтгач, Давлат департаменти визавий чекловлар киритилиши ҳақида эълон қилди. Идора вакилининг журналистларга берган хабарига кўра, 2015 йилдан буён АҚШ ХХРга 3000та журналист визасини берган, аммо бир вақтнинг ўзида Хитойда атиги 75 нафар Америка ОАВларига қарашли чет эл ходимлари аккредитация қилинган.\nБундан ташқари, хитойликлар муддати чекланмаган виза олаётган бир вақтда, ХХРда виза муддати атиги 30 кунни ташкил қилади ва уни мунтазам узайтириш талаб этилади.\nДавлат департаменти энди чекловларга акс жавоб қайтарилиши ҳақида маълум қилган, идора вакили - бу виза муддати 30 кунгача қисқартирилишини англатадими, аниқлаштирмаган. Бундай визани узайтириш учун АҚШ ҳудудидан чиқиб, визани консулликда олиш талаб этилади.\nДавлат департаменти фикрича, ушбу чоралар Хитой ҳукуматининг чет эл журналистларига нисбатан "янада адолатли муносабатда" бўлишига туртки бериши керак.\nБунга жавобан ХХР ТИВ кескин норозилик билдирган ва танқидий баёнот билан чиқиш қилди. Хитой Ташқи ишлар вазирлиги АҚШни "совуқ уруш руҳида фикрлаш"да айблаб, бундай мафкуравий бидъатлардан воз кечишга чақирди.\nТашқи сиёсий маҳкама АҚШда аккредитациядан ўтган хитой ОАВлари ахборот тарқатишда объективлик, адолат, ҳақиқат ва аниқлик тамойилларига амал қилишларини, икки давлат ўртасидаги ўзаро тушуниш ва коммуникацияларнинг мустаҳкамланишида муҳим роль ўйнашини, шунингдек, гуманитар соҳалардаги ўзаро алмашинув ва гуманитар алоқаларни ривожланишига кўмак бераётганини таъкидлади.\nБундан ташқари, Пекин, келгусида жавоб чораларини кўриши мумкинлигига ишора қилди.\n"Журналистларни ҳимоя қилиш қўмитаси" воқеалар бу тарзда ривожланаётганини кескин қоралади ва иккала давлатни ҳам ўч олиш сиёсатидан воз кечишга чақирди. АҚШ эса "Пекиннинг авторитар тактикасини ўзлаштириш" ўрнига, матбуот эркинлигида етакчилик намунасини кўрсатишга даъват қилинди.


Москвада мигрантларни эмлаш пункти очилди - 28.06.2021, Sputnik Ўзбекистон\nСахарово КТММда мигрантларни эмлаш пункти очилди. 28.06.2021, Sputnik Ўзбекистон\nТОШКЕНТ, 28 июн — Sputnik. Сахарово (Вороновское, 64-й км Варшавского шоссе 1 / 47) миграция марказида мигрантларни эмлаш пункти очилди. Пункт соат 09.00 дан 21.00 гача ишлайди. Кунига 2 мингдан ортиқ киши қабул қилинади.Эртага меҳнат мигрантлари учун яна бир эмлаш пунктини очиш режалаштирилган - "Садовод" савдо маркази ҳудудида (Верхние поля 54 / 15), эмлаш пункти соат 08.00 дан 20.00 гача ишлайди.Меҳнат мигрантларини эмлаш Москвада пилот режимида бошланади, яъни иш берувчиларнинг аризаларига биноан, Роспотребнадзор талабларига тушадиган, келажакда бу схемани соддалаштириш режалаштирилган.Механизм ишлаб чиқилгач, эмлаш имконияти бошқа хорижий фуқароларга, шу жумладан ўз-ўзини иш билан банд қилганлар ҳам қўлланилади.\nмосква, мигрантлар, covid-19 умумжаҳон пандемияси\n14:45 28.06.2021 (янгиланди: 15:35 28.06.2021)\n© Sputnik / Алексей Сухоруков / Фотобанкка ўтишВакцинация от коронавируса\nСахарово КТММда мигрантларни эмлаш пункти очилди.\nТОШКЕНТ, 28 июн — Sputnik. Сахарово (Вороновское, 64-й км Варшавского шоссе 1 / 47) миграция марказида мигрантларни эмлаш пункти очилди. Пункт соат 09.00 дан 21.00 гача ишлайди. Кунига 2 мингдан ортиқ киши қабул қилинади.\nЭртага меҳнат мигрантлари учун яна бир эмлаш пунктини очиш режалаштирилган - "Садовод" савдо маркази ҳудудида (Верхние поля 54 / 15), эмлаш пункти соат 08.00 дан 20.00 гача ишлайди.\nМеҳнат мигрантларини эмлаш Москвада пилот режимида бошланади, яъни иш берувчиларнинг аризаларига биноан, Роспотребнадзор талабларига тушадиган, келажакда бу схемани соддалаштириш режалаштирилган.\nМеханизм ишлаб чиқилгач, эмлаш имконияти бошқа хорижий фуқароларга, шу жумладан ўз-ўзини иш билан банд қилганлар ҳам қўлланилади.


Азиз Абдуҳакимов: “Барча мактаб синфлари ёруғ, иссиқ ва қулай бўлади. Болаларнинг билим олишлари ва ўқитувчиларнинг яхши ишлашлари учун уларга қулай шарт-шароитлар яратилади”. | Uzbekistan Today\nБош саҳифа / Социум / Азиз Абдуҳакимов: “Барча мактаб синфлари ёруғ, исс...\nБолаларнинг билим олишлари ва ўқитувчиларнинг яхши ишлашлари учун уларга қулай шарт-шароитларни яратишимиз керак. Бу ерда ҳамма ўз ишини бажариши керак. Президентимизнинг «Халқ таълими тизимини такомиллаштиришга доир қўшимча чора-тадбирлар тўғрисида» ги ва «Халқ таълими тизимига янги бошқарув тамойилларини жорий этиш чора-тадбирлари тўғрисида» ги фармони доирасида бундай шарт-шароитлар яратилади, деди Азиз Абдуҳакимов суҳбат аввалида.\n– Бизда айрим мактабларда ўқувчилар кўплигидан тўлиб тошган, бошқалари эа деярли бўм-бўш. Бу ҳолатда ўқувчиси кўп бўлган синфда дарс ўтиш ўқитувчига қийинчилик туғдиради, мактаб маъмурияти эса таълим ва тарбия жараёнининг сифатига етарлича эътибор қаратмайди. Биз бу вазиятни албатта тузатамиз.\nШундай қилиб, ҳар йили ҳар бир вилоятда камида 50 мактаб барпо этилади. Бундан ташқари, хусусий мактабни ташкил этиш ниятида бўлган тадбиркорларга Президент томонидан «Халқ таълими тизимида янги бошқарув тамойилларини жорий этиш чора-тадбирлари тўғрисида» ги фармонида кўрсатилган имтиёзлар тақдим этилади.\nМактабларда таълим сифатини ошириш учун янада фаол иш олиб бориш учун пойтахтимизнинг Мирзо Улуғбек туманида мактабларни молиялаштиришнинг янги ваучер тартиби амалиётга татбиқ этилмоқда. Ўқув муассасаси ўқувчилар сони асосида молиялаштирилади. Бу мактаблар орасидаги рақобатни кучайтиради ва кучлиси сақланиб қолади.\nБошқа бир янгилик мактабларнинг рейтингини яратиш бўлади. 2019 йил 1 январидан бошлаб Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси мунтазам равишда туман ва шаҳар миқёсида умумтаълим муассасалари фаолияти самарадорлиги даражасини (кейинги ўринларда - рейтинг) ташкил этади Рейтинг натижалари оммавий ахборот воситаларида ва назорат веб-сайтида жойлаштирилади. Рейтинг мактабларни таълим сифати устидан ишлашга рағбатлантиради.\nШу билан бирга, Қорақалпоғистон Республикаси Вазирлар Кенгаши Раиси, вилоят ва Тошкент шаҳар ҳокими халқ таълими муассасаларига ўзларининг инфратузилмасини қўллаб-қувватлаш ва ривожлантириш бўйича ҳар томонлама ёрдам бериш учун шахсан жавобгар бўлади. Барча мактаб синфлари ёруғ, иссиқ ва қулай бўлиши керак.\n– Янги «Замонавий мактаб» Давлат дастурини қабул қилиш режалаштирилмоқда. Шу ҳақда батафсил маълумот берсангиз.\n– Ҳа, яқин келажакда бундай дастур қабул қилинади – мактаб таълимини ривожлантиришнинг тизимли муаммоларини ҳал этишга қаратилган тадбирлар мажмуаси яратилади. Замонавий мактабларни қуришга катта эътибор қаратилади. Мактаблар экологик тоза материаллардан фойдаланган ҳолда стандарт лойиҳалар асосида қурилади, муқобил энергия манбаларидан фойдаланиш учун ҳам шарт-шароитлар яратилади.\nМактаблар эргономик мебеллар, замонавий ўқув ва лаборатория ускуналари, дарсликлар ва ўқув материаллари, компютер ва мултимедияли ускуналар, видео кузатув тизимлари билан жиҳозланади.\n– Дарсликлар ҳали ўзгартирилмайди. Яқин кунларда давлат умумтаълим муассасалари учун ўқув-услубий адабиётларни нашр этиш тизими (бундан кейин умумтаълим муассаси) такомиллаштирилади, шу жумладан, қайта расмийлаштириш муддатларини узайтириш, икки йиллик синов тизимини жорий этиш ва дарсликларни танлов асосида саралаш тартибини бекор қилиш такомиллаштирилади.\nЎқув Мултимедиа дастурларини ривожлантириш маркази негизида “Халқ таълими соҳасида ахборот-коммуникация технологияларини ривожлантириш маркази” ташкил этилди. У ўқув жараёнида ўқувчиларнинг таълим, психологик ва жисмоний фаолиятини оптималлаштиришни ҳисобга олган ҳолда таълимнинг инновацион шаклларини, замонавий педагогик ва ахборот технологияларини, касбга йўналтиришнинг самарали усулларини, таълим ва тарбия усулларини жорий этишни тезлаштиради. Интернетда интерфаол таълим хизматлари кўрсатиш учун таълим портали ишга туширилади. Порталда умумтаълим муассасаларининг электрон маълумотлар базаси, иштирокчиларни ўқишга кириш ва ўқувчиларнинг муваффақияти (электрон журнал, кунлик ва ҳисобот картаси) учун электрон тизим жойлаштирилади.\n– Ўқитувчининг обрў-эътибори ва ижтимоий мавқеини ошириш дастурини қабул қилиш режалаштирилмоқда. Ушбу лойиҳа ҳақида батафсил маълумот берсангиз.\n– Ҳа, бундай дастурни қабул қилиш 2018 йилнинг ноябрига режалаштирилган. Мазкур дастур жамиятда ўқитувчиларнинг обрўсини кенг тарғиб қилиш, ўқувчиларнинг ютуқларини оммалаштириш, таълимдаги долзарб муаммоларни ёритиш, махсус ўқув дастурларини эфирга узатиш бўйича тизимли ишларни ташкил этиш бўйича қатор тадбирларни ўз ичига олади. Ушбу вазифани бажаришда таълим тизимининг асосий ахборот ҳамкори «Маданият ва маърифат» телеканали бўлади. Маҳаллий ижроия ҳокимияти органлари, вазирлик ва идоралар, шунингдек таълим муассасалари раҳбарлари телевидениеда мунтазам равишда чиқишлар қилишади. Биз телевидение ва бошқа оммавий ахборот воситалари ёрдамида мамлакатимизда амалга оширилаётган кенг кўламли ислоҳотларнинг мазмун-моҳиятини кенг тушунтириш ишларини олиб боришни режалаштирмоқдамиз.\n– Кадрлар малакасини ошириш мактабларда малакали кадрлар билан ишлашга муносабатни ўзгартириш зарур. Ушбу йўналишда қандай ишлар амалга оширилди?\n– Гапингизга қўшиламан. Болалар дарс қолдирмасликлари учун машғулот қизиқ бўлиши керак. Бу нафақат ўқитувчиларга, балки мактабда яратилган шароитларга ҳам боғлиқ. Бунинг учун мактаб бошлиғи менежер бўлиши лозим. У мактабда етишмаётган нарсаларни ҳис қилиши ва бу муаммоларни бартараф этиш учун ташкилий муаммоларни ҳал қилиш керак. Мактабда қўшимча машғулотлар ўтказилиши, атроф-муҳит ва спорт бўлимлари ишлаши, маданий-кўнгилочар тадбирлар ўтказилиши таъминланиши лозим. Эндидан бошлаб, шу асосда раҳбарлар танланади.\n– Сиз интервьюларнинг бирида мактаб таълимининг сифатини ошириш учун Халқ таълими вазирлиги фаолиятини такомиллаштириш кераклигини айтгандингиз...\n– Президентимизнинг меъёрий-ҳуқуқий актларида ушбу масалани ҳал этишга катта эътибор қаратилган.\nМолия вазирлигидан Халқ таълими вазирлигига таълим муассасаларининг моддий-техника базасини мустаҳкамлаш ва ўқув қўлланмаларини нашр этиш учун маблағлар ажратилди. ХТВ ҳузурида ташкил этилган инжиниринг компанияси лойиҳа ҳужжатлари учун техник шарт-шароитларни ишлаб чиқиш ва халқ таълими соҳасида қурилиш лойиҳаларининг сифатини назорат қилишни давом эттиради.\nТуман ва вилоят Халқ таълими бўлимлари раҳбарлари эндиликда ҳокимият органлари билан келишмасдан ХТВ қарори билан тайинланади.\n– Режалаштирилган режаларни муваффақиятли амалга ошириш учун давлат таълим тизимининг ривожланишини мониторинг қилиш тизими ислоҳ қилинмоқда. Ушбу йўналишда қандай ўзгаришлар юз беради?\n– Аввалги тизим самарасиз бўлиб, мактабларнинг нормал ишлашига, ўқитувчилар ва бошқарувни бевосита ўз вазифаларини бажаришига тўсқинлик қилди, шунинг учун Президент қарори билан умумтаълим муассасалари фаолиятининг текширувини ваколатли органларнинг тўлиқ рўйхати, текширишларни тайинлаш ва ўтказиш мезонлари орқали аниқланади. Шу билан бирга, Ўзбекистон Республикаси Бош прокуратураси қонун ҳужжатларига мувофиқ, жиноятчиларга нисбатан қатъий жавобгарлик чораларини қўллаш орқали умумтаълим муассасалари фаолиятини ноқонуний текширишларнинг олдини олишни назорат қилади. Бундан ташқари, барча даражадаги назорат органлари ижро этувчи ҳокимият билан биргаликда умумтаълим муассасалари фаолиятини текшириш вақтида аниқланган кейинги ҳуқуқбузарликни бартараф этиш ва олдини олишда ҳар қандай ёрдамни кўрсатади.\nХалқ таълими вазирлиги марказий аппарати таркибида Вазир назорат-ҳуқуқий хизмати яратилди.\nҚолаверса, чақириқ маркази ишга туширилади. Телефон орқали қўнғироқ қилиш, яққол қоидабузарликлар ҳақида хабар қилиш ва тезкор ҳаракатлар талаб қилиш мумкин бўлади.


Давр фожиаси ва бадиий талқин\nАдабий танқидчиликда шўро даври ўзбек адабиётига муносабат масаласи кўп баҳс-мунозараларга сабаб бўлгани барчага маълум. Қадриятларга янгича муносабат, яқин ўтмишда яратилган асарларга тушуниб ёндашишга ҳаракат танқид тамойилларининг янгиланаётганидан далолатдир. Бир пайтлар очиқ айтишнинг имкони бўлмаган, бир қадар четлаб ўтилган қаҳрамонлар образларига бугунги кун нуқтаи назаридан туриб ёндашиш, уларга юкланган ғоя, моҳият ҳақида батафсил фикр юритиш имкони танқидий тафаккур кўламини кенгайтираётгани ҳам сир эмас.\nДарҳақиқат, таниқли адабиётшунос олим Абдуғафур Расулов «Бадиийлик — безавол янгилик» китобида ёзганидек, «Биз бадиий асардаги, хусусан, катта насрдаги образларни бирин-кетин таҳлил этишга одатланганмиз. Ваҳоланки, бадиий асарда ҳар бир образнинг аниқ ўрни, вазифаси, бурчи бор. Бу гап фақат бош қаҳрамонгагина таллуқли эмас. Шундай қаҳрамонлар борки, улар асарда биринчи вазифани адо этмайдилар. Айни вақтда, уларни зинҳор иккинчи, учинчи даражали, деб қараш ҳам тўғри эмас».\nА.Расулов таъкидлаб айтган бундай образлар шўро даврида яратилган ўзбек романларида талайгина. Улардан бири атоқли адибимиз Одил Ёқубовнинг «Диёнат» романидаги Қудратхўжа образидир. Мазкур асар таҳлилига бағишланган мақолаларда, тадқиқотларга бу образга иккинчи, учинчи даражали, деб қаралгани маълум. Аслида эса, ёзувчи бу қаҳрамони орқали бутун бир давр фожиасини кўрсатишни мақсад қилгани романни синчиклаб ўқиганда аён бўлади.\n«Диёнат» романида эски рақиблар — Нормурод Шомуродов ва Қудратхўжа ўртасидаги тўқнашувлар ижтимоий бурч ва виждон, диёнат ва шафқатсизлик, бахт ва бахтсизлик, ҳаёт ва ўлим ҳақидаги ўткир психологик кечинмаларга бой. Бу икки рақибнинг илк тўқнашув Нормурод Шомуродовнинг умр йўлдоши Гулсара аянинг маъракасида юз беради. Маъракага эски рақиби Нормурод Шомуродовга таъзия билдириш учун кириб келган Қудратхўжа унга қарата «фалсафасини» бошлайди: «Ҳукуматга гинам йўқ маним. Аммо сен... Эсдан чиқадиган иш қилдингми ўшанда сен? Ёдингдами, мен қишлоқдан бадарға қилинган куни тепада, гумбазли мачит майдонида... бечора Ойниса дод солиб келиб бўйнимга осилганда... — Қудратхўжа кўзлари пирпираб ўрнидан турди. Чувак юзининг қат-қат ажинларига, чуқур ботган лунжларига қуйилган кўз ёшларини артди. — Қон йиғлаб келиб бўйнимга осилганда... эсингдами, жиндак раҳм-шафқат ўрнига... шафқат ўрнига, «Ҳайданг бу унсурларни!», деб ҳайқирганинг ёдингдами Нормурод?! ... Шафқат! Шафқат нима қилсин сенда?».\nАсарда ҳар гал Нормурод Шомуродовга дуч келганда Қудратхўжанинг кўз ўнгида 30-йиллар воқеалари гавдаланади. Ҳар гал Қудратхўжа ўша даврда коллективлаштириш сиёсатининг нотўғри ўтказилганига шаъма қилади, ўзини ўша нотўғри сиёсатнинг ноҳақ қурбони бўлган киши қилиб кўрсатади. Нормурод Шомуродов ва унга ўхшаганларни эса айблайди.\nЁзувчи романда Нормурод Шомуродов ва Қудратхўжанинг бир-бири билан тўқнаш келганидаги руҳий ҳолатларини, ички кечинмаларини тиниқ, таъсирли чизади, айрим деталларга холисона ишора қилади. Масалан, бир тўқнашув тасвирида Нормурод Шомуродовнинг долғали, мард, жасур қиёфаси ва унинг рақиби Қудратхўжанинг эса виқорли, каландимоғ портрети қуйидагича чизилган: «Минг тўққиз юз йигирма тўққизинчи йилнинг совуқ куз кунларидан бири, қишлоқ ўртасидаги бозор майдонида, машҳур гумбазли мачит олдида одам тирбанд: қишлоқ қулоқлари сургун қилинмоқда!\nҚоп-хуржунлари билан араваларга ортилиб жўнатилишга шайланган бир гуруҳ бойлар, қулоқлар, руҳонийлар орасида Қудратхўжа ҳам бор. Бошида чақмоқ телпак, эгнида оғир почапўстин, оёғида хром этик, қотма, шопмўйлов Қудратхўжа шерикларига ўхшаб обидийда қилаётгани йўқ, йиғилган оломонга, бири юрак ютиб, бири ҳадиксираб келган қариндош-уруғларга нола қилаётгани йўқ, гўё сургунга эмас, кўпдан орзу қилиб юрган саёҳатга кетаётгандай мўйловини диккайтириб кўкрак кериб турибди. Рўпарадаги оломонга, майдонни қуршаб олган отлиқ милиционерларга, Нормуродга ўхшаган қишлоқ активларига гўё: «Шошманглар, кўрамиз ҳали, оқибати нима бўлади бунинг!» — дегандек, кўзларини қисиб, жағ пайларини ўйнатиб ёвқараш қилади...\nБу ғалати манзаранинг шоҳиди бўлган бозор майдони ғала-ғовур бўлиб кетди. Ойнисанинг қилиғидан туклари тик бўлиб кетган Нормурод милиционерларга: «Ҳайданг бу ёт унсурларни!» деб буйруқ берди, буйруқ бераркан, Қудратхўжа ақалли энди, фарёд чеккан гўзал хотинини кўрганида ўзгарар, дод деб юборар, деб уйлади. Аммо юзи чўяндай қорайиб кетган Қудратхўжа, хотинининг оппоқ қўлларини бўйнидан шартта узиб, ўзидан итариб юборди-да, биринчи бўлиб отлиқ милиционерлар олдига тушди...».\nКўринадики, Нормурод Шомуродов билан Қудратхўжа орасидаги тўқнашувларда «шафқат» тушунчаси икки хил моҳият касб этади, шу боисдан ўтмиш воқеалари уларнинг кўз ўнгида икки хил гавдаланади. Профессор Шомуродовнинг қон-қонига сингиб кетган «шафқат» тушунчаси ўша давр сиёсати билан боғлиқ, шунга кўра унинг Қудратхўжага муносабатида давр сиёсати белгиловчи куч саналади. Шу сабабли Қудратхўжанинг «юз граммнинг бандасига айланиб», «лунжлари ичига ботиб», «кампирдай» бўлиб қолган аянчли ва мискин ҳол-аҳволини кўрганда Нормуроднинг қалбида пайдо бўладиган ачиниш узоқ давом этмайди, бу туйғу бор-йўғи бир сониялик, холос.\nҚудратхўжа учун эса, одам қандай дин, мазҳаб, сиёсий-ижтимоий гуруҳ ёки фирқага мансублигидан қатъий назар, шафқатли ва диёнатли, инсофли ва олижаноб бўлмоғи керак! Бошқача айтганда, Қудратхўжа учун одамнинг инсоний моҳияти, унинг қандай одам эканлиги жуда муҳим аҳамиятга эга.\n«Ҳукумат Қудратхўжани озод қилди. Аммо... Нормурод Шомуродовнинг фикрича, «ковакларда судралиб, ўрмалаб юришга маҳкум этилган бу махлуқ эса, дилида ҳамон ҳукуматга кек сақлайди».\nНормурод Шомуродов ва Қудратхўжа ораларидаги тўқнашувларни фақат мафкуравий, ўша давр сиёсатига алоқадор тўқнашувлар, деб бўлмайди. Буни ижтимоий бурч ва виждон, диёнат ва шафқатсизлик, бахт ва бахтсизлик орасидаги тўқнашувлар, дейиш мумкин.\nМаъракада бошланган даҳанаки жанг тобора кескинлашади. Гап шафқат ҳақида кетар экан, Нормурод Шомуродов: « — Сендайларга шафқат қилганимизда, сен... сенлар бизни нима қилардинглар?», деганида Қудратхўжа ҳам айтар гапидан қайтмайди: « — Отар эдим!.. — Унинг ёшли кўзлари туйқусдан қандайдир ҳайрат аралаш бир нафрат билан чарақлаб кетди. — Гумбазли мачитнинг меҳробига тираб, бешотарнинг тиғини мана шу хумкаллангга тўғрилаб... отар эдим қарсиллатиб!».\nБир-бирига ўдағайлашиб турган бу икки чолнинг ёнига 5-6 яшар ўғилчасини етаклаб, Нормурод Шомуродов яшаётган уйнинг собиқ эгаси Нодирахоннинг кириб келиши олов устига ёғ қуйгандек бўлади. Дилдираб турган муштдек чол» Қудратхўжага қайта жон киради:\n« — Ўрозқулди келинини танидингми, профисор!.. Бу жой шуларники эди. Жиянинг Отақўзининг битта писандаси билан шундоқ жойларини сенга бўшатиб беришди! Тенглик-да, тенглик!.».\nОтақўзининг уй эгаларини норизо қилиб, тоғаси Нормурод Шомуродовга тортиб олиб берган ҳовли-жой масаласи чоллар орасидаги тўқнашувни янада чуқурлаштиради.\n« — Бурунда: «Ана олабўжи!», деб қўрқитишарди. Энди мана... тақсиримнинг жиянлари айтиб қўрқитишадиган бўлишди одамлар!.. Ана инсофу, ана адолат! Адолат қачон бўптики, энди бўлсин!», дейди Қудратхўжа.\nБундай аччиқ таънадан сўнг жаҳлини жиловлай олмай қолган Нормурод Шомуродов Қудратхўжага мушт ўқталиб бақиради:\n« — Бўлган адолат! Ўша, сен қишлоқ ўртасида раста-раста дўкон очиб, камбағалларни шилиб кафангадо қилган маҳалларда бўлган диёнат!..».\nНормурод Шомуродов ва Қудратхўжа ўртасидаги тўқнашувга гувоҳ бўлган китобхон Қудратхўжадан нафратланмайди, балки унинг хатти-ҳаракатларига ачинади. Негаки, ёзувчи «собиқ қулоқ» Қудратхўжанинг ички ва ташқи қиёфасини холис туриб чизишга эришган.\nАсарда Нормурод Шомуродов ва Қудратхўжа ораларидаги сўнгги тўқнашув иккаласи учун ҳам ғоят оғир бир вазиятда содир бўлади. Ўлим олдида энди уларнинг иккаласи ҳам тенг. Бунинг устига иккаласининг ҳам ҳаёти фожеаларга тўла. Нормурод Шомуродов «инқилоб» учун эллик йил хизмат қилган бўлса-да, ўз ҳаёти билан мақтана олмайди. Ёлғиз ўғли, шижоатли ва ўктам йигит Жаббор лаганбардорларнинг найранглари туфайли урушда қурбон бўлади. Бунинг устига жияни Отақўзи билан муносабатлари ҳам кескинлашиб кетади. Жияни Отақўзининг «қариган чоғида иссиқ-совуғидан хабар олиш» ниятида кўчириб келган уйининг эгалари Наимжон ва Нодираларга топшириб, Нормурод Шомуродов қишлоқ мактабининг бир хонасига кўчиб ўтади...\nАна шундай таранг вазиятда Нормурод Шомуродовдан ҳол-аҳвол сўрашга «бир сават мева-чева кўтариб, Қудратхўжа кириб келади». Табиийки, Қудратхўжа ўзининг эски фалсафасини бошлаб, яна Нормурод Шомуродовнинг «қитиғига» тегади: «Нормурод Шомуродов инқилоб қилган бўлса-ю, охир-оқибат унга етишгани мактабнинг бир ҳужраси бўлса».\nНормурод Шомуродовнинг ҳам, Қудратхўжанинг ҳам 30-йиллар ҳақида, ўтмиш воқеа-ҳодисалари ҳақида ўз қарашлари бор. Уларнинг ҳар бири ўзини ҳақ, деб ҳисоблайди. Шунга кўра, бир-бирига нафрати ҳам чексиз. Нормурод Шомуродов рақибига қараб: «...Аммо сенга ўхшаган халқ қонини сўрган душманлар билан олишганда... ўз бахтимиз, ўз манфаатимизни ўйламаганмиз биз! Бутун жумлаи-жаҳон, бутун башарият билади буни”, дейди. Шунда Қудратхўжанинг: « Тўғри гап туққанингга ёқмайди, ҳи-ҳи-ҳи», деб масхаромуз кулиши Нормурод Шомуродовни тамоман жунбишга келтиради:\n« — Йўқол дейман, ёт унсур! — Нормурод Шомуродов у ёқ-бу ёққа тимирскиланиб отадиган нарса қидирди-ю, қўлига илинган ёстиқдай китобни боши узра кўтарди... шиддат билан отилган китоб эшикка борган Қудратхўжанинг елкасига тегиб, гурсиллаб полга тушди...».\nРоманда Нормурод Шомуродов ва Қудратхўжа ораларидаги бундай тўқнашувларда ғолиб ҳам, мағлуб ҳам йўқ. Бу зиддият асарда шўролар давридаги миллатнинг ва тарихнинг фожиаси сифатида намоён бўлади.


27.03.2020\t, Муносабат 58\nКоронавирус балоси кўплаб мамлакатларни ўргимчак тўри мисоли қамраб олишга улгурди. Афсуски, 15 мартдан бошлаб юртимизда ҳам коронавирусга чалинган беморлар борлиги аниқлана бошлади.\nЎзбекистонда ушбу инфекциясининг қамрови кенгаймаслиги учун барча чоралар кўрилмоқда. Жумладан, барча турдаги таълим муассасаларида вазият барқарорлашгунга қадар таътил эълон қилинди. Жамоат транспорти ҳаракати ҳам тўхтатилди.\nҲозирги кунда чет элда бўлиб турган фуқароларимиз махсус рейслар орқали мамлакатимизга олиб келиниб, 14 кунлик карантинда сақланаяпти. Карантинга олинган объектларда фуқаролар хавфсизлигини таъминлаш, қолаверса, тиббий назоратдаги юртдошларимиз ўзбошимчалик билан белгиланган ҳудудни тарк этишининг олдини олиш мақсадида назорат кучайтирилмоқда.\nКарантинга олинган объектларда Мудофаа вазирлиги ҳарбий хизматчилари куну тун фаолият олиб бормоқда. Хавфсизликнинг бу тарзда кучайтирилиши, шубҳасиз, ҳамюртларимиз саломатлигини асраш ва касалликдан талофатсиз халос бўлишга замин яратади.\nКарантин чоралари белгиланган жойларда хизмат ўтаётган ҳарбийларнинг ҳуқуқий ҳимоясини мустаҳкамлаш, аҳолига тушунтириш ишларини олиб бориш мақсадида Республика ҳарбий прокуратураси ва Давлат хавфсизлик хизмати ходимлари мазкур объектларда бўлишди. Бу каби тадбирлар барча ҳудудий ҳарбий прокуратуралар томонидан мунтазам равишда амалга оширилмоқда.\nЎзбекистон Республикаси ҳарбий прокуратураси бўлим бошлиғи


Бугун Жанубий Осетия Тбилиси расмийлари ўзининг Ички Ишлар вазирлигига қарашли барча қўшинларни Жанубий Осетия ҳудудидан олиб чиқишга рози бўлганини билдирди.\nМаълумотларга кўра, мазкур қўшинлар жорий йил июн ойида 1992 йилда томонлар ўртасида эришилган келишувга зид равишда Жанубий Осетияга олиб кирилган.\nЖанубий Осетиянинг Матбуот ва Ахборот Қўмитаси раҳбари Ирина Гаглоева Озодлик мухбирига, Грузия Мудофаа вазири Георгий Барамидзе ва исёнкор ўлканинг Мудофаа вазири Анатоли Баранкевич ўртасида бўлиб ўтган учрашувда шу ҳақдаги келишувга эришилганини айтди:\n“Бугун эрталаб Жанубий Осетия ва Грузия Мудофаа вазирлари ўртасида учрашув бўлиб ўтди. Улар Грузияга қарашли ноқонуний қуролли қисмлар Жанубий Осетия ҳудудларидан олиб чиқилишига ҳамда грузинлар яшайдиган қишлоқлар атрофидаги тўсиқлар олиб ташланишига келишдилар”, - деди Ирина Гаглоева.\nЎтган бир ҳафта давомида деярли ҳар куни Грузия ва Жанубий Осетия кучлари ўртасида отишмалар содир бўлди.\nГрузия расмийларига кўра, ўтган тунда грузиялик бир аскар сепаратчилар томонидан отиб ўлдирилган. Жанубий Осетия бу даъволарни рад этиб, Грузия Ички Ишлар вазирлиги қўшинлари биринчи бўлиб ўт очганини иддао қилди.


Орқа мушак атрофияси орфан касалликлар рўйхатига киритилди. Беморларга давлат томонидан қатор воситалар бепул тақдим этилади\nЖамият 18:26 / 06.10.2021 5717\nKun.uz сайти орқали йўлланган бу мурожаат соғлиқни сақлаш тизими мутасаддиларини бефарқ қолдирмади. Соғлиқни сақлаш вазирининг шу йил 29 сентябр куни Адлия вазирлигида рўйхатга олинган буйруғига асосан кам учрайдиган орфан касалликларини даволаш учун дори воситалари ва уларни даволаш учун мўлжалланган тиббий буюмлар рўйхатига қўшимча киритилди.\nЭндиликда орқа мушак атрофиясига чалинган болалар учун бир нечта турдаги дори воситалари, актив ва пассив ҳаракатлар учун тренажёр, вертикализатор, йўтал кўчириш мосламаси, бурун-ошқозон зонди ёки гастрома, ноинвазив ўпканинг нафас олиш аппарати давлат томонидан бепул берилади.\nҲаракатланишдан тўхтаётган, ўз сўлагини ютишга, нафас олишга қийналадиган болалар учун булар нечоғли зарурлигини уларнинг ота-оналари билишади, холос.\nОрқа мушак атрофияси – гўдаклар умрининг заволи\nЎзбекистонда ҳар йили 70 нафарга яқин чақалоқ орқа мушак атрофияси касаллиги билан туғилади ва уларнинг кўпчилиги 6 ойлик бўлгунча қадар яшай олади. Мурожаатни жавобсиз қолдирмаганликлари учун Соғлиқни сақлаш вазири ўринбосари Элмира Боситхонова ҳамда унинг жамоасига хаста болаларнинг ота-оналари номидан миннатдорчилик билдирамиз.


Агар январда яхоб суви берилмаган бўлса, февраль ойида 1–2 марта боғ ва токзорларда яхоб суви бериш зарур. Бунда ҳар гектарга 1500–2000 м3 сув сарфланиб, 4–5 кун суғорилади. Яхоб суви ичган мева дарахтлари ва токларнинг асосий илдизлари жойлашган қисмлари яхши нам¬ланади. Бу эса экинларнинг қўзғалиш энергиясини кучайтиради. Шунингдек, яхоб суви берилганда тупроқ 2 м чуқурликкача тўлиқ намланади. Натижада суғориш сони 1–2 тага қисқариб, 700–1400 м3 сув тежалади.\nҚорақалпоғистон Республикаси, Сирдарё вилояти ва Марказий Фарғона шароитида суғориладиган сувда тузнинг кўпайиб кетиши натижасида ўсимликнинг илдиз тизимини кўпайиши ва баргларнинг сарғайиб кетишига алоҳида эътибор бериш керак. Бунинг олдини олиш учун тупроқда намликни йиғиш ва сақлаш чора-тадбирларини кўриш лозим.\nБу ҳудудларда суғориш билан биргаликда чуқур культивация ўтказилиши, намликни сақлаб қолиш, тупроқ-ҳаво алмашинувини яхшилаб илдиз тизимини сақланиши ва яхши ривожланиши, ер устки қисмининг ўсиши ҳамда мева яхши етилишини таъминлайди. Шағалли ва қумли тупроқларда намликни сақлаб қолишга алоҳида эътибор бериш зарур. Чунки уларда сувни сақлаб қолиш хусусияти кучсиз бўлганлиги боис тупроқни қизитиб юборади.\nФарғона водийсининг шағал ва қум билан қопланган тупроқларида, Бухоро ва Самарқанд вилоятларининг баъзи туманлари ва воҳаларида тупроқдаги нам камлиги натижасида тупроқ кучли қизиб кетиб, мева дарахтлари ривожланиши муддатидан олдин тўхтаб, ҳосил тўкилиб кетиши мумкин. Бунинг олдини олиш учун намликни сақлаш мақсадида 1–2 марта қўшимча суғориш ва культивация ўтказиш зарур. Намликни сақлаш учун тупроқни мульчалаш, айниқса, қумли, шағалли, шўрланган ва шартли суғориладиган тупроқларда яхши самара беради. Бундан ташқари, мульчалаш шўрланган тупроқлардаги тузни камайтиради.\nМульча сифатида похол, қипиқ, чириган гўнг, ўрилган ўт, шоли қипиғидан ҳам фойдаланиш мумкин. Мульча 10–12 см қалинликда ва 100 см энликда солинади. Дарахтлар, токзорларда эса улар очилиши билан қатор ораси мульчаланади. Бу билан 70 м3/га сув тежалади. Боғ ва токзорларда сувдан унумли ва самарали фойдаланиб, бир текисда намликка эришиш учун суғориш ариқларининг узунлигини қисқартириш ҳам катта аҳамиятга эга. Сувни кучсиз ўтказадиган оғир тупроқларга нисбатан шағалли ва қумли тупроқларда суғориш ариқларининг узунлиги 100–120 м. дан ошмаслиги керак. Акс ҳолда сув сарфи кўпайиб кетади.\nСуғориш ариқларини қисқартириш эвазига сув тежалиши 105 м3/га. ни ташкил этади. Сув танқислиги шароитида булоқ сувидан, сойлардаги сувларни насослар орқали чиқариб фойдаланиш зарур. Ҳар бир суғоришдан сўнг тупроқда намликни сақлаш мақсадида, албатта культивация ўтказиш керак. Суғориш имконияти йўқ туманларда, айниқса, ёш ва ҳосилли дарахтзорларда культивация ўтказиб, тупроқни албатта мульчалаш керак.\nБоғларга минерал ўғитларни тупроқда намлик етарли бўлганда солиш яхши натижа беради. Намлик кам бўлса ўғитларни тупроққа чуқур солиш зарур, бу самарадорлигини оширади. Минерал ўғитларни органик ўғит билан биргаликда солинганда ҳам самарадорлик ортади, намлик яхши ва кўпроқ сақланади. Боғларда уруғли мевалилар: олма, нок, беҳи дарахтларини сўнг данакли мевалилар: ўрик, шафтоли, олхўри, гилос ва олча дарахтларига куртак ёзилгунга қадар шакл бериш, буташ, сийраклаштириш, қуриб қолган дарахтлар кесиб ташлаб, боғдан олиб чиқиш зарур.\nФевралнинг охири – мартнинг бошларида мевали дарахтлар танаси оқланади. Бунда 10 л сувга 2 кг оҳак, 1,5 кг тупроқ аралаштириб, дарахтларнинг танаси ва она шохлари оқланади. Дарахтларни бутаб, шакл берилгандан кейин ҳаво ҳарорати 5–6 °С дан юқори бўлганда, дарахтлар куртак чиқармасдан олдин қалқондорлар, шира битлари, каналар ва бошқа қишловчи ҳашаротлар захираларига қарши N-30 препаратининг 5 фоизли эритмаси пуркалади. 1 гектар ҳосилли боғга 1500 л ишчи суюқлиги сарфланади.\nУруғ мевали дарахтлар куртак чиқармасдан олдин парша (қўтир) касаллиги (монилиал куйиш), монилиозга қарши 3 фоизли Бордо суюқлиги ёки 5 °С ли ООҚ билан жиққа ҳўллаб ювилади, 10–12 кундан кейин пуркаш ишлари такрорланади. Тўкилган барглар, мева тугунчалари, зарарланган мевалар қолдиғи ва дарахт танаси тагидан чиққан бегона ўт қолдиқлари касаллик юқумлари ва заракунандаларнинг қишловчи захираларга қарши дарахтлар атрофи 25¬–30 см чуқурликда ағдариб чопилади.\nДанакли мева боғларида (ўрик, шафтоли, гилос) монилиоз, клястероспориоз, гоммоз ва барг бужмалоқ¬¬лигига қарши 5 °С ли ООҚ ёки 3 фоизли Бордо суюқлиги ёки 1 фоизли мис купороси ёки 2–3 фоизли темир купороси билан куртаклар бўртиш арафасида ишлов берилади. Боғларга 20–30 т/га маҳаллий ўғит солиш мақсадга мувофиқ. Боғ қатор ораларини борона қилиш, янги боғ ташкил этиш учун ерларни тайёрлаш ва режалаш керак.\nХатоси бор боғларнинг ораларини кўчатлар билан тўлдириш, токзорларда симбағаз ва ишкомлар ўрнатиш, эскиларини таъмирлаш зарур. Шу билан бирга суғориш иншоотларини тозалаш, минерал ўғитлар ва кимёвий препаратларни жамғариш, боғдорчилик техника ва механизмларини таъмирлаш ишларини якунлаш зарур. Ўйлаймизки, бу тадбирларнинг вақтида ва сифатли бажарилиши боғ-роғларимиздан олинадиган мўл ҳосилга пухта замин бўлади.


Айни кунларда ҳожиларимиз Жамарот майдонидаги шайтон рамзига тош отиш амалини адо этмоқдалар. Ҳажда тош отиш амали, шайтон Иброҳим алайҳиссаломга қутқу солганда уни қувганлари учундир. Бунда шайтонга қарши курашнинг рамзи бордир.\nТарихдан маълумки, Иброҳим алайҳиссаломнинг шайтонга тош отиб музаффар бўлган жойлари Мино банданинг ҳар қандай ҳолда Роббисига таслимият қилган бир макондир.\nШайтонга тош отиш, аввало ичдаги шайтонни тош бўрон қилиш ила бошланади. Ҳажнинг вожиб бир рукни бўлган шайтонга тош отиш, бир жиҳатдан уни лаънатлаш маъносидадир. Шуни ҳам таъкидлаш керакки, бунда шакл эътибори билан отилган тош, аслида гуноҳга отилгандир. Расулуллоҳ соллаллоҳу алайҳи вассалам шундай дедилар: “Шайтонга тош отиш ва Сафо билан Марва орасида сайъ қилмоқ, фақат Аллоҳнинг зикрини қоим қилмоқ учун амр қилингандир”.\nШу жиҳатдан мўминнинг зиммасига тушган шайтоннинг ҳар турли фасодларига қарши ўйғоқ бўлишга ҳаракат қилиш зарур. Ҳаж сафари асносида эса васвасаларга енгилмаслик, сабр қилиш ва имтиҳон эканини тушуниб, ҳаж ибодатини мукаммал адо этишдир.\nҲожиларимизнинг амалларини Ҳақ таоло даргоҳида қабул айласин!\nДругие материалы в этой категории: « ТОШКЕНТДА ИЛК БОР ИККИ ҚАДИМИЙ ҚУРЪОН ҚЎЛЁЗМАЛАРИ НАМОЙИШ ЭТИЛАДИ\tАндижонда “Қурбонлик - 2019” тадбирлари »


Болалар Асака автомобиль заводига саёҳат уюштирди\n1 июнь — Халқаро болаларни ҳимоя қилиш куни муносабати билан “GM Uzbekistan” акциядорлик жамиятида ота-онаси қаровисиз қолган болалар учун ижтимоий хайрия тадбири ташкил этди.\nДиплом учун эмас, билим учун курашадиган вақт келди!\nҲар қандай давлатнинг келажаги бу унинг маърифатли, ақлли ёшларидир. Бу аксиома, исбот талаб қилмайдиган ҳақиқат. Билим олиш ҳозирги авлоднинг Ватан келажаги олдидаги қарзи ҳисобланади.\nИкки футбол жамоасига ишқибозлик қиладиган италиялик чол-кампир Ўзбекистонга бирдек ошуфта бўлди\nМеҳмонлар орасида, айниқса, юзларидан нур ёғилиб турган кекса онахон ва отахон беихтиёр диққатимизни тортди. Улар шунчалик бахтиёр эди-ки...\n110 йилдан кейинги муносиб эътироф\nЎзининг ноёб қобилияти туфайли тарихимизда ёрқин из қолдирган фарзандлари билан халқимиз ҳақли равишда фахрланади. Ана шундай инсонлардан бири — ўн тўққизинчи асрда Тўрақўрғон заминида туғилиб ўсган нодир истеъдод соҳиби Исҳоқхон Жунайдуллахўжа ўғли Ибратдир. Илғор дунёқараши билан замондошлари қалбидан мустаҳкам жой...\nҲаво шарида саёҳат\nХива шаҳрида ҳаво шарида учиш акцияси ташкил қилинди. Ички туризмни ривожлантириш мақсадида ўтказилган мазкур тадбирда ҳудуддаги болалар шаҳарчаси тарбияланувчилари ҳамда эҳтиёжманд оилаларнинг фарзандлари очиқ осмон остидаги музей шаҳарни баландликдан туриб томоша қилиш имконига эга бўлдилар.\n“The Independent” Ўзбекистонга келишнинг 8 сабабини келтирди\nБуюк Британиянинг дунёга машҳур “The Independent” газетасида саёҳатчи журналист Клэр Вутнинг Ўзбекистонда бошдан кечирган ажойиб саргузаштлари ҳақидаги мақоласи чоп этилди.\nҚашқадарёда “Қорабайир отчилик мажмуаси” очилди\nҚашқадарё вилояти Яккабоғ туманида яқинда қуриб битказилган “Қорабайир отчилик мажмуаси” тантанали равишда очилди.\nЎзбекистонда Европа кино фестивали ўтказилади\nЖорий йилнинг 25-30 май кунлари пойтахтимиздаги Алишер Навоий номли кино саройида 6-Европа киноси фестивали ўтказилади. Фестивал “Ўзбеккино” Миллий агентлиги ҳамда Европа Иттифоқининг Ўзбекистондаги делегацияси ҳамкорлигида ташкил этилмоқда.\nМулоқот — муаммоларнинг самарали ечими\nНорин туманида “Ёшлар — келажак бунёдкори” Давлат дастурини амалга ошириш, жойларда аҳоли билан очиқ мулоқот ўтказиш орқали мавжуд муаммоларни тезкорлик билан ҳал қилиш масаласи бўйича республика ишчи гуруҳи фаолият кўрсатмоқда.\nДарёни кўрмасдан этикни ечмаган маъқул\n2018 йилнинг 15 май куни “Озодлик” радиосининг интернет саҳифаларида “Ўзбек матбуоти сохта хабар тарқатдими?” номли мақола чоп этилди.\nСамарқанд башариятнинг чексиз ҳайрат, абадий меҳр-оқибат, нодир маданият ва буюк келажак шаҳридир\nКейинги бир ярим йилда туризм соҳасини ривожлантиришга қаратилган янгича ёндашув яқин орада муносиб натижасини кўрсатиши, шубҳасиз. Президентимизнинг 2018 йил 3 февралда имзоланган “Ўзбекистон Республикаси туризм салоҳиятини ривожлантириш учун қулай шароитлар яратиш бўйича қўшимча ташкилий чора-тадбирлар тўғрисида”ги Фармони, 6 февралдаги “Кириш...\nАҳоли саломатлигини таъминлаш масъулияти\nМаълумки, ҳар йили 12 май — Халқаро ҳамширалар куни сифатида бутун дунёда кенг нишонланади. Мамлакатимизда эса ушбу сана аввалги йиллардагидан фарқли ўлароқ, Жаҳон соғлиқни сақлаш ташкилоти томонидан “Саломатлик — инсон ҳуқуқи, уни таъминлашда ҳамшираларнинг ўрни ва истиқболи” шиори остида ўтказилмоқда.\nShowing 161-173 of 214 items.